text:
1Efeso marcacho caycag yäracog mayëcuna: Señorninsi Jesucristupa apostolnin canäpä Tayta Diosninsi acramash captinmi noga Pablo cay cartata gamcunapä cartacaycämö. Gamcunapis Jesucristuta chasquicush carmi Tayta Diosninsipa wamranna caycäyanqui. 2Tayta Diosninsita y Señorninsi Jesucristutami ruwacuycä cuyapäyäshushpayqui ali cawayta goycuyäshunayquipä. 3¡Tayta Diosninsita alabashun! Paymi caycan Señorninsi Jesucristupa taytan. Jesucristuta chasquicushgami Santu Espirituta cachamush imachöpis shumag yanapämänansipä. 4Cay pasata manarä camarmi Tayta Diosninsi acramashcansi perdonash car paypa naupancho jusaynag cawanansipä. 5Saynöpis cuyapämashpansimi unaypita-pasa destinamashcansi Jesucristuta chasquicur wamran canansipä. 6Saymi cananga Jesucristuta chasquicur Tayta Diospa wamrancunana caycansi. Wamran canansipä acramashgansipita Tayta Diosninsi imaypis alabash cayculäsun. 7Cuyapämashpansi Tayta Diosninsipa surin Jesucristo cruzcho wanur yawarninta jichargan. Saynöpami lapan jusalicushgansita Tayta Diosninsi perdonamashcansi. 8Saynöpis cuyapämashpansimi pay munashganta tantyacunansipä yachaytapis Tayta Diosninsi gomashcansi. 9Tayta Diosninsi unaypita-pasami destinargan ciëlucho cagcuna y cay pasacho cagcunapis Jesucristupa maquincho cayänanpä. Saytaga Tayta Diosninsi unay runacunata manami musyasergansu. Cananmi isanga saycunata musyansi apostolnincunata Jesucristo musyasish captin. 11Nogansitapis Tayta Diosninsi unaypita-pasami destinamashcansi Jesucristuta chasquicur gloriacho herenciata chasquinansipä. Tayta Diosninsega lapantapis munashganno rurag carmi promitimashgansi herenciata gomäshunpä. 12Gloriacho herenciata chasquirmi Tayta Diosninsita imayyagpis alabashunpä. 13Ali wilacuyninta wiyar Jesucristuta chasquicurmi gamcunapis Tayta Diosninsi promitishgan Santu Espirituta chasquicuyashcanqui. Saymi shonguyquicuna señalashgana caycan Tayta Diosninsipa wamran cayashgayqui musyacänanpä. 14Saynöpis Santu Espirituta chasquicurmi musyansi ciëluman char herenciata chasquinansipä cashganta. Sayno salvamashgansipita Tayta Diosninsita imayyagpis alabayculäshun. 15Ciëlucho herenciata chasquinayquipä cashganta musyar, Señorninsi Jesucristuman shumag yäracuyashgayquita musyar y waugui-panicunawan cuyanacuyashgayquita musyarmi Tayta Diosninsita manacur imaypis payta agradëcicö. 17Saynöpis Señorninsi Jesucristupa taytan Diostami manacö wilacuyninta shumag tantyasiyäshunayquipä. 18Saynöpis manacuycä gloriacho chasquinansipä cag herencia segaypa ali cashganta tantyasishunayquipämi. Say herenciamanga manami imapis cay pasacho cagcunaga tincunsu. 19Saynöpis Tayta Diosninsi tantyaycasishunqui lapanpäpis munayyog cashganta y payta chasquicogcunata imaypis yanapaycashganta. 20Munayyog cashpanmi Jesucristuta wanushganpita cawarircasimur derëcha cag naupanman jamasish lapanta mandananpä. 21Cananga Jesucristuta Tayta Diosninsi churash lapan runacunapitapis, lapan angilcunapitapis y lapan supaycunapitapis cay pasacho y ciëluchöpis munayyog cananpämi. Cay pasa ushacaptin mushog pasachöpis saynölami munayyog cangapä. 22Munayyog captinmi Jesucristuta Tayta Diosninsi churash lapan imaycapis paypa munaynincho cananpä. Sayno munayyog carmi payta chasquicogcunata imaypis yanapaycan. 23Jesucristuta chasquicogcunaga paypa maquinchönami caycansi. Saymi may-saychöpis nogansiwan caycan.
Copyright
Learn More


c: text/html

text:
1Davidmi Israelpi allinnin qharikunata kinsa chunka waranqata hina wakmanta huñurqan. 2Hinaspataq puririrqan llapa soldadonkunantin Baalath-Judá llaqtaman Diospa arcanta apamunankupaq. Arcaqa Tukuy-atiyniyoq Señor Diospa sutinwan sutichasqan, paymi arcapi querubinkuna chawpipi tiyashan. 3Abinadabpa moqopi wasinmantataq mosoq carretapi Diospa arcanta churaykamuspa apamurqanku. Hinan Abinadabpa churinkunaqa Uzawan Ahiopiwan Diospa arcan carretata puriysimurqanku, 4arcaq ñawpaqentataq Ahío rirqan. 5Davidtaq llapa Israel runakunapiwan Señor Diospa ñawpaqenpi tukuy kallpankuwan takispa tusurqanku, hinataq tocarqanku arpata, tawtinkuta, tinyata, chhaqllaqeta, platillotawan. 6Naconpa eranman chayaqtinkutaq, torokuna carretata urmachiyta munaqtin, Uzaqa arcata makinwan llamiykuspa sayaykachirqan. 7Hinan Señor Diosqa sinchita Uzapaq phiñakurqan, mana manchakuspa arcata hap'iykusqanmanta, chaymi Uzata muchuchirqan, kaq ratotaq Uzaqa Diospa arcan qayllapi wañusqa wikch'ukurqan. 8Davidtaq phiñakurqan Uzata Señor Diospa wañuchisqanmanta, hinan chay p'unchaymanta chay cheqasta “Perez-Uza” nispa suticharqanku. 9Chay p'unchaymi Davidqa Señor Diosta manchakuspa nirqan: Chhaynaqa, ¿imaynan Señor Diospa arcanta ñoqa apayman? nispa. 10Chayraykun payqa Diospa arcanta Jerusalenman mana apayta munarqanchu, aswanpas Gat llaqtayoq Obed-edompa wasinman apachirqan. 11Señor Diospa arcanqa chaypin kinsa killantin karqan, Señor Diostaq Obed-edomta lliw familiantapas samincharqan. 12Rey Davidmantaq willarqanku: –Señor Diosmi Obed-edomta, familianta, tukuy kaqninkunatawan saminchashan, nispa. Chaymi payqa Obed-edompa wasinta rirqan, hinaspa ancha kusisqa Señor Diospa arcanta Jerusalenman apamurqan. 13Diospa arcanta apaqkuna soqta thaskiyta purishaqtinkutaq, Davidqa huk torota wirayachisqa torillotawan sacrificiota haywarqan. 14Hinan Davidqa linomanta sotanawan churaykusqa Señor Diospa ñawpaqenpi tukuy kallpanwan tusurqan. 15Ahinatan ancha kusisqa qaparispanku putututa tocaspanku Diospa arcanta llapa Israel runakuna Davidpiwan aparqanku. 16Señor Diospa arcan Jerusalenman chayaqtintaq, Saulpa ususin Micalqa ventanamanta Señor Diospa ñawpaqenpi reypa kusikuymanta saltasqanta tususqanta rikuspa, sonqonpi payta pisicharqan. 17Chaymantataq Davidpa wakichisqan karpaman Señor Diospa arcanta churaykurqanku, hinan Davidqa Señor Diosman haywarqan ruphachina sacrificiokunata sumaq kawsay sacrificiokunatawan. 18Señor Diosman sacrificiokunata haywayta tukuspataq, Davidqa Tukuy-atiyniyoq Señor Diospa sutinpi llaqtata samincharqan. 19Hinaspataq llapa Israel runakunaman, warmiman, qhariman, hayk'an kaqman rakichirqan sapankaman huk t'antata, dátil ruru k'umpata, pasas k'umpatawan. Chaymantataq llapanku sapanka wasinkuman ripurqanku. 20Davidpas kutipullarqantaq familianta saminchaq, hinan Micalqa chaskinanpaq lloqsimuspa nirqan: –¡Israelpa reyninqa kusa respetasqapunin! ¡Mana p'enqakuq runa hina q'alakuspa oficialninkunaq warmi kamachinkunawan qhawachikushan! nispa. 21Hinan Davidqa kutichirqan: –Señor Diosta hatunchaspaymi tusuni, paymi taytaykiq lliw aylluykiq rantinpi Israel llaqtanta kamachinaypaq akllawarqan. Chaymi kunanpas astawanraq tususaq Señor Diosta hatunchanaypaq, 22astawanraqmi huch'uyyakusaq. Qanmanqa rikch'akusunki mana p'enqakuq kasqaypaschá, ichaqa rimasqayki warmi kamachikunaq ñawpaqenpiqa respetasqan kasaq, nispa. 23Micalqa manan wachakapurqanchu wañukapunankama.
Copyright
Learn More

robotstxt: allowed

filter: keep


text:
Sozoranga kiti
Sozoranga kiti (kastilla simipi: Cantón Sozoranga) nisqaqa Ikwadur mama llaqtapi, Loja markapi, huk kitim. Uma llaqtanqa Sozoranga llaqtam.
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
Kimsa kitillinmi kan:
- huk llaqta kitilli: Sozoranga
- iskay chakrapura kitilli: Nueva Fátima, Tacamoros
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- www.hcpl.gov.ec / Sozoranga kitimanta (kastilla simi)


text:
The Tower of Babel (Genesis 11: 1-9)
Quechua del Huallaga
Babel törripa willapan
- Chay wichanga llapan runacunapis juc casta rimayllatami parlaran.
- Inti yagamunan cajpita aywacur Sinar jutiyoj pampata tariran. Chaura chay pampallachöna tiyacaycäriran.
- Tiyarcaycashancho shuntacarcur juc junaj llapan parlacuran: "Llapanchi ladrilluta rurashun. Nircur cuwashun" nir. Ladrillutaga ruraran rumipa ruquin cananpämi. Chay ladrillucunatanami breyallanpawan pergaran.
- Chaypita llapan parlacur ninacuran: "Jatun marcata rurashun. Chaychöna juc törrita rurashun syëlucama chayajta. Chaynöpami rejsisha cashun. Chaura cay pachachöga noganchi manami intëruman mashtacäshunnachu".
- Ichanga TAYTA DIOS urämuran runacuna arurcaycashan siudätawan törrita ricaj.
- Chaymi yarpachacur TAYTA DIOS niran: "Paycunaga carcaycan juc marcallami. Juc castallatami parlarcaycanpis. Chay arurcaycashanga gallaycunallanmi canpis. Imatapis munashantaga rurarengachari.
- Chaymi paycuna cajman urarcur rimashancunata achca castaman ticrachishun quiquin-ppura mana tantiyachinacunanpaj."
- Chayno nirmi TAYTA DIOSGA llapan runacunata cay pacha intëruman mashtacächiran. Chaynöpami arurcaycashan marcatapis cachaycäriran.
- TAYTA DIOSGA cay pachacho runacuna rimashanta ticrachiran achca casta rimayman. Mana tantiyachinacurnami runacunaga raquicarcur-raquicarcur intëru mundupa aywacuran. Chaypitami chay marcapa jutinta churaparan "Babel" nir.
Source: Tayta Diosninchi Isquirbichishan. Biblia en Quechua del Huallaga,
Huánuco (Pillcu Quechua). Sociedad Bíblica Peruana, 2010.
Contributed by Wolfgang Kuhl
Information about Quechua del Huallaga
http://www.ethnologue.com/language/qub
Tower of Babel in Quechuan Languages
Ayacucho Quechua,
Cañar Highland Quechua,
Cusco Quechua,
Kichwa,
Quechua del Huallaga,
Quichua del Chimborazo,
South Bolivian Quechua
Other Tower of Babel translations
By language |
By language family


text:
1Tsaynog yacharcatsirmi Galilea provinciapita aywar Jordán mayupa wac tsimpanpa Jesús tumargan Judea provinciaman chayananpag. 2Tsay quinranpa puriptin atsca runacunami guepanta aywargan. Tsaychömi gueshyagcunatapis Jesús aliyätsergan. 3Tsaymanmi fariseo runacuna aywaycur lutanta rimatsinan cashga ali shimilanpa Jesusta tapupäcorgan caynog nir: “¿Ima achäquilapis warminpita runa raquicanmancu o manacu?” 4Tsaynog tapuptinmi Jesús caynog nergan: “¿Manacu gamcuna liyishcanqui Tayta Diosnintsipa palabranta? Tsaycho niycan olguta warmita Tayta Dios camashgantami. 5Tsaynog camarcurmi Tayta Dios caynog nergan: ‘Tsaynog captinmi warmita ashir runa promitin mana raquicaypa tänanpag. Tsaymi majatsacarna mamanpa y taytanpa maquincho caycashganpita runa yargucun warminwan tänanpag. Warminwan tarnami jäpa jäpa carpis paywan tsay castalana ricacun.’ 6Tsaynog cananpag Tayta Dios niycaptenga mananami ishcay castanatsu caycan, sinöga juc castalanami caycan. Tsaymi Tayta Diosnintsi juclatsashgantaga pipis mana raquinmantsu.” 7Tsaynog niptinmi fariseo runacuna taporgan caynog nir: “Tsauraga ¿imanirtag Moisés escribishgancho niycan raquicar papilta firmaparcuptin warmi aywacunanpag cashganta?” 8Tsaynog tapuptinmi Jesús caynog nergan: “Tayta Diosnintsega runata warmita camargan majatsacarnaga mana raquicaypa tänanpagmi. Tsaynog captinpis runacuna mana cäsucog captinmi Moisesta Tayta Dios tantyatsergan tsaynog escribinanpag. 9Tsaynog captinpis nogaga caynogmi në: Maygan runapis warmin mana jarucuycaptin warminpita raquicarcur juc warmiwan targa adulterio jutsatami ruraycan. [Tsaynogpis runanpita raquicashga cag warmiwan pipis targa adulterio jutsatami ruraycan.]” 10Tsauraga discïpuluncuna caynog nergan: “Tsaynog captenga mejor warmitapis ama ashishwantsu.” 11Tsaynog niptin Jesús nergan: “Tsaynog niptiquipis manami lapantsu majaynag cawayta camäpacun. Waquilanmi majaynag täcunanpag caycan. 12Waquin runacunaga yurishga majaynagla täcunanpagmi. Waquincunaga capashga carmi majatsacaytapis mana munannatsu. Waquinnami itsanga Tayta Diosnintsipa wilacuyninta wilacur puricunan cashga mana majatsacaylapa täcun. Pipis mana majatsacaylapa täcuyta munarga japala täcutsun.” 13Tsaypitanami wamracunata Jesús cagman apapäcorgan umanman maquinta churaycur Tayta Diosta manacunanpag. Wamracunata apaycagta ricarmi discïpuluncuna michargan. 14Tsaymi discïpuluncunata Jesús caynog nergan: “Wamracunata apacamunanta ama michäpäcuytsu. Wamranog cagcunami Tayta Diospa naupanman chayangapag.” 15Tsaynog nircushpanmi wamracunapa umanta yataycushpan Tayta Diosta manacorgan. Nircurnami tsaypita aywacorgan. 16Juc cutichömi juc mözu Jesusman aywaycur caynog nergan: “[Gam imaycatapis musyanquimi, tayta.] Tsaymi tapuculäshayqui. ¿Imatatag ruräman Tayta Diospa naupanman chayanäpag?” 17Tsauraga Jesús caynog nergan: “Tayta Diosnilantsimi lapantapis musyaycan. Tsaymi mayna nimashcantsi mandamientuncunata cumplir naupanman chayanantsipag cashganta. Tsayta musyaycarga ¿imanirtag tapumanqui?” 18Tsaynog niptin tsay mözu taporgan: “¿Maygan mandamientucunatatag cumplëman, tayta?” Tsaymi Jesús nergan: “Runa mayiquita ama wanutsinquitsu. Adulterio jutsata ama ruranquitsu. Ama suwacunquitsu. Manacagtaga ama pitapis tumpanquitsu. 19Mamayquita y taytayquita ali ricanqui. Tsaynogpis runa mayiquita lapan shonguyquiwan cuyanqui.” 20Tsauraga mözu caynog nergan: “Tsaycunataga [wamra cashgäpitami] lapanta cumplishcä, tayta. ¿Imatag más pishiycäman cumplinäpag?” 21Niptin Jesús caynog nergan: “Lapanta cumpliycarpis Tayta Diospa naupanman chayanayquipäga lapan imayquicunatapis ranticuycur guellayta wactsacunata aypuy. Tsaynog rurashpayquega gloriaman riquëzayquita churacognogmi caycanqui.” 22Tsaynog niptinmi pasaypa rïcu car tsay mözu laquishga aywacorgan. 23Mözu tsaynog aywacuptinmi discïpuluncunata Jesús caynog nergan: “¡Sasami caycan rïcu runacuna Tayta Diospa naupanman chayananpäga! 24Auja uchcupa camëllo päsayta mana camäpacushgannog rïcu runapis quiquilanpitaga Tayta Diospa naupanman chayayta manami camäpacuntsu.” 25Tsayta mayar discïpuluncuna pasaypa mantsacashga caynog nipäcorgan: “Tsaynog captenga ¿pirag salvacongapag?” 26Tsaymi paycunata ricärishpan Jesús caynog nergan: “Quiquilanpitaga runacuna manami salvacuyta camäpacuntsu. Tayta Dioslami pitapis salvan. Tsaymi Tayta Diosnintsipäga imapis mana sasatsu.” 27Tsauraga Pedro caynog nergan: “Nogacunaga lapantami imaycätapis cacharishcä gamwan purinäpag, tayta. Tsauraga ¿imatag canga nogacunapäga?” 28Tsaynog niptinmi Jesús nergan: “Juicio final junag lapan runacunata noga juzgaptëmi chunca ishcay (12) trönucunacho jamacärinquipag. Tsaychömi gamcunapis chunca ishcay castapita mirag Israel mayintsicunata juzganquipag. 29Noga munashgäta ruranan cashga pipis wayinta, wauguincunata, panincunata, mamanta, taytanta, tsurincunata y chacrancunatapis cachareg cäga pachac (100) cuti mastami chasquengapag. Tsaynogpis wanucur Tayta Diospa naupancho imayyagpis cushishgami cawangapag. 30Waquin runacuna, rïcu cashganpita respitädu carpis, gloriaman manami chayangatsu. Waquin runacunami itsanga, mana cäsushga wactsa carpis, gloriaman chayar cushicongapag.”
Copyright
Learn More


text:
2 Corintios 5Mushuj Testamento Diospaj Shimi (MTDS)
Jahua pachapimi causagrinchij
5 Ñucanchij aichaca, cai pachapi causana carpa huasi urmaj shina huañungallami. Chashna cajpipish Taita Dios rurashca huasita jahua pachapi huiñaipaj charishcatami yachanchij. Chai huasica, mana runacunapaj maquicunahuan rurashcachu. 2 Chaimantami jahua pachapi caj ñucanchij causanataca, ña churachishca cashun nishpa, ‘¡Ai!’ nicunchij. 3 Chaita churachishpaca, ña mana lluchulla cashunchu. 4 Carpa huasi shinalla cai aichapi causacushpaca, llaquihuan ‘¡Ai!’ nicunchijmi. Ñucanchijca, manamari lluchulla cashun ninchijchu. Ashtahuanpish churanata churachishca shinamari cai huañuna aichataca, causai millpuchun, ‘¡Ai!’ nicunchij. 5 Chaita japichunca, Taita Diosmi ñucanchijtaca allichirca. Chaimantami ñucanchij chaita japi tucuchunpish, Paillataj Paipaj Espirituta curca.
6 Chaimantami ñucanchijca mana manchashpa, chai yuyailla causacunchij. Cai aichapi causacushpallami, manaraj Apunchij Jesushuan canchij. 7 Ñucanchijca crishcatami caticunchij, ñahuihuan ricushcataca mana caticunchijchu. 8 Chaitaca, shuj yuyai japishuntajmi. Chashna cashpapish ñucanchijca, cunantaj cai aichataca saquishpa, ña Apunchij Jesushuan causagrishpachari ashtahuan alli canchijman. 9 Chaimanta ñucanchijca causashpapish, huañushpapish Apunchij Jesusta cushichina yuyailla cashun. 10 Ñucanchijca tucuicunamari, Cristo mandashpa tiyacuj ñaupajpi ricurina canchij. Chaipimi, cai aicha causaipi causacushparaj, allita rurashca cashpa, mana allita rurashca cashpapish, tucuicunallataj quiquin imata chasquina cashcataca japishun.
Cunantaj Dioshuan alli tucupaichij
11 Chaimantami Apunchij Jesusta ima shina manchana cashcata yachashpa, maijanpish Paita crichun nishpa alli huillacunchij. Ñucanchij ima shina cashcataca, Taita Diosca allimi yachan. Cancunapish chaitaca, yachashca canman yuyacunimi. 12 Ñucanchijca, mana cutinllataj cancunaman ‘Allimi canchij’ nicunchijchu. Ashtahuanpish ñucanchijmanta cancuna cushicuchunllami, chashna nicunchij. Chashnami, ñahui ricuillapi ‘Allimi canchij’ nishpa, shungupica manapish ima cajcuna tapujpica, ñahui ñahui cutichinguichij. 13 Ñucanchijca, loco shina cashpaca, Taita Diospajmi chashna canchij. Alli yuyaiyuj cashpaca, cancunapajmi chashna canchij. 14 Cristopaj c'uyaimi, ñucanchijtaca caita yuyachishpa pushacun: Shujllami tucuicunamanta huañurca, chaimantaca tucuicunami Paihuan huañurcacuna. 15 Cristoca tucuicunamantami huañurca. Tucui causacujcuna Paipajlla causachunmi, paicunamanta huañushpa causarirca. Chaimanta, pipish ña mana quiquinpajlla causanachu.
16 Chaimanta, cunanmantaca pitapish cai causaipi ima shina cashcataca, ña mana ashtahuan ricushunchu. Cristotapish aicha causaipi ima shina cashcata rijsishca cashpapish, cunanca ña mana chashnallataj cashcata yuyanchijchu. 17 Chaimanta, maijanpish Cristohuan cashpaca, mushujmi tucun. Ñaupa ima shina cashcaca ña chingarircami, cunanca tucui mushujmi. 18 Taita Diosmari, tucui caicunataca ruracun. Paica, Cristomanta ñucanchijhuan alli tucushpami, ñucanchijtaca Pai Dioshuan alli tucuna huillaita huillachun curca. 19 Taita Diosca Cristomanta, tucuicunapaj juchacunata cungarishpami, cai pachapi causajcunataca, paihuan alli tucuchun cayacun. Diosca, paihuan chashna alli tucuchun cayacushca huillanatamari ñucanchijmanca mingashca. 20 Chaimanta ñucanchijca, Cristopaj randi cachashca huillajcunami canchij. Chaimantami, Taita Diosllataj, “Ñucahuan alli tucuichij” nicuj shinallataj, ñucanchijca: “Cristopaj shutipi, Dioshuan alli tucuichij” nicupanchij. 21 Cristotaca mana juchayuj cajpipish, Taita Diosca ñucanchijmantami juchayujta shinallataj rurarca. Taita Diosca Cristollamanta ñucanchij, ima juchachina illajta rurasha nishpami chashnaca rurarca.


text:
1Saypitanami büquiman wisarcur Jesusga cutergan taycashgan marcaman. 2Saychömi paralítico runata quirmawan apayargan Jesús cagman. Apagcuna payman yäracuyashganta musyarmi say gueshyagta Jesús nergan: “Ama laquicuysu, hïjo. Lapan jusayquipita perdonashganami caycanqui.” 3Sayno niptinmi Moisés guelgashganta yachaseg runacuna yarpachacuyargan: “¡Sayno nerga Diospa contranmi parlaycan!” 4Sayno yarpaycäyashganta musyarmi Jesús taporgan: “¿Imanirtä gamcuna sayno lutanta yarpaycäyanqui? 5¿Maygantä más aja caycan? ¿Runapa jusancunata perdonaycu? ¿O gueshyaycashganta aliyäsiycu? 6NOGAM I munayyog caycä runapa jusancunata perdonanäpä. Sayta musyayänayquipämi cay runata aliyäsishä.” Nircur say gueshyaycag runata nergan: “¡Sharcuy! Quirmayquita apacurcur wayiquipa aywacuy.” 7Sayno niptinmi say gueshyaycag runa jinan höra aliyarcur wayinpa aywacorgan. 8Sayta ricaycurmi runacuna cushicuyashpan Tayta Diosta alabayargan: “¡Manami imaypis musyashcansisu runacunata Tayta Diosninsi sayno yanapänanpä cashgantaga!” niyashpan. 9Saypita aywacur Jesús ricargan Mateo jutiyog runata impuestuta cobrar jamaraycagta. Saymi payta nergan: “Discïpulö canayquipä gatirämay.” Sayno niptinmi Jesuswan Mateo aywacorgan. 10Saypitanami Jesusta y discïpuluncunata Mateo gayasergan wayincho micuyänanpä. Saycho micuycaptinmi impuesto cobrag runacuna y Diosta mana cäsucog runacunapis chaycur micuyargan. 11Sayta ricarmi fariseo runacuna jamuräyashpan Jesuspa discïpuluncunata niyargan: “¿Imanirtä impuesto cobragcunawan y Diosta mana cäsucogcunawanpis talucaycur Jesús micuycan?” 12Sayno nishganta wiyarmi Jesús nergan: “Gueshyagcuna jampicogta nistäyashgannölami jusasapacunapis Tayta Diosninsipa wilacuyninta pilapis tantyasinanta nistäyan. 13Tayta Diosninsipa palabranchöpis caynömi nican: ‘Nogapä uywacunata altarcho rupasishgayquipitapis runa mayiquita más cuyapänayquitami munä.’ Sayno guelgaraycaptinpis gamcunaga ¿imanirtä jusasapacunata cuyapanquisu? Nogaga manami Tayta Diosninsi munashganno cawag runacunalata Diospa wilacuyninta wilapänäpäsu shamushcä, sinöga pay munashganno mana cawag runacunatapis wilapänäpämi.” 14Juc cutichömi Juan Bautistapa discïpuluncuna Jesusta tapuyargan: “Nogacunapis y fariseo runacunapis cadalami ayunayä. Gampa discïpuluyquicunaga ¿imanirtä ayunayansu?” 15Sayno tapuyaptinmi Jesús nergan: “Casaray estaman gayasishgan cagcuna ¿ayunayanmansurä? Casarag magta wanuptinmi isanga ayunayangapä. Saynölami discïpulöcunapis paycunawan cashgäyäga ayunayanmansu. 16“Manami pipis macwa mödanata remendansu mushog träpuwanga. Mushog träpoga guentir masmi rachicäsenga macwa mödanata. 17Saynöpis sayrä rurash aswata manami winansisu shilicaycag urpumanga. Shilicaycag urpuman winashgaga aswa pogur say urputa lacsiriycongami. Sayno captenga aswapis jichacangami y urpupis paquir ushacangami. Saymi sänu urpuman sayrä rurash aswata winansi. Saynölami nogapa yachasicuynëpis mushog car gamcunapa costumbriquicunamanga tincunsu.” 18Sayno parlaycaptinmi sinagogacho mandag runa chaycushpan Jesuspa puntanman gongurpacuycushpan nergan: “Warmi surëmi päsarpush, taytay. Jucla aywayculäshun cawarisimunayquipä.” 19Sayno ruwacuptinmi discïpuluncunawan Jesús aywayargan say runapa wayinman. 20Aywaycäyaptinmi chunca ishcay (12) wata yawar apaywan gueshyaycag warmi guepalanpa yaycuycur paypa mödananta yataycorgan. 21Sayno rurargan: “Jesuspa mödananta yataycularpis aliyäshämi” nishpan. 22Yataycuptinmi ticraycur Jesús ricargan warmita. Saymi nergan: “Ama laquicuysu, hïja. Yäracuyniquipami aliyashcanqui.” Sayno niptinmi jinan höra say warmi aliyargan. 23Saypitanami say Israel runacunapa autoridäninpa wayinman chargan. Charmi tariyargan músico tucagcuna saycho caycagta y runacunapis yupa wagaycäyagta. 24Paycunatami Jesús nergan: “Wagtapa yargucuyay. Autoridäpa surin manami wanushgasu, sinöga punuycanlami.” Sayno niptinmi wanush caycashganta musyayashpan saycho caycag runacuna Jesús nishganta criyiyargansu. 25Sayno captinpis Jesús nishgannölami wagtapa yargucuyargan. Yargusquiyaptinnami wanush caycag sutaraycashgan cagman Jesús yaycorgan. Maquinpita aptarcuptinmi autoridäpa surenga cawarircamur sharcarcamorgan. 26Sayno cawarisimushgantami say marcacho y waquin marcacunachöpis runacuna musyayargan. 27Saypita Jesús aywacuptinmi ishcay gapracuna paypa guepanpa aywayargan: “¡Rey Davidpa castan Jesús, nogacunata cuyapaycayälämay!” nir. 28Posädacushgan wayiman Jesús yaycuptinpis say gapracunaga paypa guepantami yaycuyargan. Saymi Jesús paycunata taporgan: “¿Gamcuna criyiyanquicu nawiquita aliyäsinäpä cashganta?” “Au, criyiyämi aliyäsiyämänayquipä cashganta, taytay” niyargan. 29Sayno niyaptinmi nawincunata Jesús yataycur nergan: “Yäracayämayniquipami nawiqui ricangana.” 30Sayno niptinmi jucla nawin aliyargan. Saymi paycunata Jesús nergan: “Pitapis ama wilapäyanquisu aliyäsishgäta.” 31Sayno niptinpis yargurilarmi pï-maytapis wilapäyargan Jesús aliyäsishganta. 32Say gapracuna aywacuycäyaptinnami Jesús cagman pushayargan shimin mana pashtag runata. Say runataga supaymi shiminta watpäsergan. 33Say runapita supayta Jesús gargusquiptinmi shimin pashtarcorgan. Sayta ricarmi runacuna cushicuyashpan niyargan: “¡Manami imaypis ricashgansisu cayno cachacäsegtaga!” 34Fariseo runacunami isanga: “Manami Tayta Diospa munayninwansu supaycunata runacunapita gargun, sinöga supaycunapa mandagninpa munayninwanmi” niyargan. 35Saypitanami lapan marcacunapa Jesús purergan Tayta Diosninsipa wilacuyninta sinagogacunacho yachasishpan. Saynöpis tucuy-nirag gueshyawan gueshyagcunatami aliyäsergan. 36Marcan marcan purir yachasiptinmi saysica runacuna shuntacäyargan payta wiyananpä. Misegniynag y ogracash uyshacunano caycagta ricarmi Jesús cuyapashpan laquicorgan. 37Saymi discïpuluncunata nergan: “Cosëcha poguraycagnömi saysica runacuna caycäyan Tayta Diosninsipa wilacuyninta jucla chasquicuyänanpä. Sayno captinpis walcaglami ali wilacuyta wilacogcuna caycäyan. 38Sayno caycaptenga Tayta Diosta manacuyay wilacogcuna más asca cayänanpä.”
Copyright
Learn More


text:
Griguryu XII
Griguryu XII, Griguryu XII huk chunka iskay ñiqin (latin simipi: Gregorius PP. XIX, Italya simipi: Gregorio XII) Angelo Correr sutiyuq runaqa (* 1326 watapi paqarisqa Venezia llaqtapi - † 18 ñiqin kantaray killapi 1417 watapi wañusqa Recanati llaqtapi) huk Tayta Papam karqan.
20 ñiqin ayamarq'a killapi 1406 watapi watamanta 4 ñiqin anta situwa killapi 1415 watapi watakama Tayta Papam.
Qillqasqankuna[llamk'apuy | pukyuta llamk'apuy]
Encíclicas[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Griguryu XII.


text:
1Chaypitam Jerusalenpita chrarärimun Jesuscagman fariseocunawan, juc ishcay Moisés isquirbishanpita yachrachigcuna. 2Paycunam ricarärin Jesuspa juc ishcay discïpuluncuna Moisés isquirbingannuy maquinta mana maylacular micurcayagta. Chay maquinta mana maylacular micuy paycunapagga cara juchäcuymi. 3Nätan fariseocunawan lapan Israel castacunas unay awilluncunapa costumbrintam rurapäcug. Paycunaga micapäcunanpag maquincunataran awilluncuna ningannuysi maylacurcag, nätan mana maylacularga manam micapäcugchu. 4Paycunaga rantipäcurcanganpita cutimursi maquincunata mana maylacularga manam micapäcugchu. Paycunapaga achcam costumbrincuna cara, imanaypa väsuncunata, jarruncunata, mancancunata, cämancunata, maylapäcunanpagsi. 5Chauraga chay fariseocunawan, Moisés isquirbishanpita yachrachigcunaga Jesustam tapurärin: “¿Imanirtag discïpuluycuna micapäcunanpag mana maquincunata maylacurcanchu unay awillunchicunanuy?” 6Nipäcuptinmi Jesusga cay nirun: “Gamcuna alitucugcunapita, alitam Diospa unay willacugnin Isaías rimara cay nir: Cay runacunaga janan shongolam, ‘Payga alim’ nipäcun nogapita. Nätan ‘Manam’ nipäcun lapan shongonpachu. 7‘Diospagmi rurayä’ nir, yangalam ima-aygatas rurapäcun. Nätan yachrachipäcunsi runa-mayin rimangalantam, ‘Dios ninganmi caysi’ nir. 8Chaynuymi gamcunas Dios mandangancunata gongayur, imatas rurarcayanqui unay awilluycuna nipäcungalanta”. 9Nircursi cay niraran: “Gamcunaga ‘Dios ruray’ nipäcushungayta manacagpag ricarmi, quiquiquicuna nipäcungalayta rurarcayanqui. 10Nätan Moisespa isquirbishanchrüga ‘Taytayta mamayta alipam ricanqui’ ninmi. Nätan ‘Taytanta mamanta mana alipag ricagga, wanuchisha cachun’ ninmi. 11Nätan gamcunaga yachrarcayächinqui cay niytam: ‘Taytay mamay, “Yanapämay” niptin, manam yanapagmanchu. Nogaga ima-aygätas Diostam gosha cä’ niytam. 12Chaynuypaga yachrarcayächinqui taytanta mamanta mana pasay yanapänanpagmi. 13Chaynuy nir, gamcunaga Dios ninganta manacagpagmi ricarcayanqui, nätan juc costumbriquicunataga maymaytachr rurarcayanqui”. 14Chaypitaga chay achca runacunatam yapay Jesusga cay nirun: “Lapay mayapäcamay, jinaman cay ningäta shumag tantiapäcuy. 15Manam imas micapäcunganchu runataga juchäcachin, antis illag rimangancuna shongonpita yargamugmi runataga juchäcachin”. 17Nircur runacunapita Jesús aywacurga wayimanmi yaycurun, chaychrümi tapurärin discïpuluncunaga chay yachrachinganpita. 18Chaura Jesusga cay nirunmi: “¿Gamcunas manachu tantiapäcunquirag? Shumag tantiapäcuptiquiga, ‘Ima-ayga micuysi manam runataga juchäcachinchu’. 19Micuyga manam yaycun shongomanchu antis pachramanmi, chaypitaga ishpamunchim”. Chaynuypaga nira lapan micuycunas mana juchäcachicug captinmi. 20Chaypitas niraran: “Antis lutan rimanganmi runataga juchäcachin. 21Chauraga runapa shongonpitam yargamun, lutan pinsiaycuna, chay olgon olgon, warmin warmin cawaycuna, suwacuycuna, runa wanuchiycuna, warmiyog gowayog cayarsi jucwan cayaycuna, 22jucpa imantas munayaycuna, ima-ayga juchas rurayaycuna, casqui rimayaycuna, mana pengacular imatas rurayaycuna, chriquicuyaycuna, jucpa washanta rimayaycuna, olgotucuycuna, warmitucuycuna, gotaranuysi lutan rurayaycuna. 23Lapan caycuna yargamun runapa shongonpitam. Chaycunam runacunataga juchäcachin”. 24Chaypita yargor Jesusga aywacura Tïro ninganpam, jinaman Sidón ninganpam. Nä Tïroman chrarurmi, Jesusga juc wayiman yaycurun. Nätan payga manam munarachu paypita pi musyanantas. Chaynuy mana munayaptinsi musyaräriram. 25Chaymanmi chrarun juc casta warmi. Payga canag Sirofenicia nacionpitam. Paypaga warmi wawanmi cara lutan espiritupa munayninchru. Chauraga Jesuspa naupanman gongorpacuyurmi manacurun cay nir: 26“Tayta, wawäpitanar lutan espirituta gargolay” nir. 27Chaura Jesusga cay nirunmi: “Naupataga Israelpa castancunataran yanapashag. Nätan canan gamta yanaparga, Israelpa wamrancunapag tanta cayagta algocunata gararugnuychri rurarushag”. 28Niptin warmiga nirunmi: “Au tayta. Algocunas micapäcunmi chay wamrancuna micur ishquipäcungalantaga”. Chaura Jesusga ninmi: 29“Alitam nirunqui. Cuticuy, nämi lutan espirituga yargorun wamraypita”. 30Chauraga nä wayinman chrarurga tarirun wamrantaga cämachru jamayagtam. Jinaman nä lutan espíritu dëjashatam. 31Chaypitam nä Tïropita yargorga, Jesusga aywara Sidonpa, chay Sidonpitam Decápolis ninganpa aywamura jatun gochra Galilea ninganman. 32Chaymanmi chrarärichimun juc runata. Payga canag upam, jinamanmi cacshu, jinarcurmi manacarärin Jesusta upapa jananman maquinta chrurananpag. 33Chaura Jesusga chay runacunapita jucläman pushayurmi, upapa ishcaynin rinrinman dëdunta jatiyurun. Jinarcurmi dëdunman togarpuyur upapa gallunta tupayurun. 34Chaypitam jana pachata rircärir alisca laquisha “Efata” nirun. ‘Efata’ ninanga cara ‘Quichracay’ ninanmi. 35Niptinga chayüram upapa rinringa quichracarun, nätan gallunsi watashanuy cayanganpitam rimayta galacuyun shumag. 36Chaura Jesusga “Amam pitas willapäcurcanquichu” nirunmi. Nätan paycunaga masran willapacurcashas. 37Jinarcurmi runacunaga alisca cushisha cay nipäcura: “Alitam rurayan lapantas. Upacunatas cuticayächin mayananpag, nätan mana rimay atipagcunatas rimayächinmi” nir.
Copyright
Learn More


text:
1Ñoqa Pablom Silvanowan hinaspa Timoteowan apachimuykiku kay cartata Tesalonica llaqtapi kaq iñiqkunaman, qamkunaqa Dios Taytawan hinaspa Señor Jesucristowanmi huklla kachkankichik. Diostam mañakuchkani qamkunata favorecesunaykichikpaq hinaspa hawkallata kawsachisunaykichikpaq. 2Diosmanmi graciasta qoniku qamkunamanta tukuy tiempo qamkunapaq mañakuspayku. 3Yuyarinikumá Dios Taytanchikpa qayllanpi iñiynikichikman hina llamkasqaykichikta, kuyakuynikichikman hina servisqaykichikta hinaspa Señorninchik Jesucristopi confiakuspa ñakariykuna aguantasqaykichikta. 4Diospa kuyasqan wawqe-paniykuna, yachanikum Dios akllasusqaykichiktaqa. 5Qamkunaman Cristomanta allin noticia willasqaykutaqa manam rimayllachu-rimarqaniku, chayqa chayamusurqankichik Chuya Espiritupa atiyninwanmi, cheqaptapuni convencesqa kaspaykum qamkunamanqa willarqaykiku. Yachasqaykichikpi hinapas allinnikichikpaqmi allinta portakurqaniku. 6Qamkunaqa ñoqaykupa hinaspa Señorpa ejemplontam qatichkankichik, llumpayta ñakarichkaspaykichikpas Diospa palabrantam chaskirqankichik Chuya Espiritupa kusikuy qosusqaykichikwan. 7Chaynapim qamkunaqa ejemploña kachkankichik Macedonia lawpi hinaspa Grecia lawpi llapallan iñiqkunapaqpas. 8Qamkunamanta qallaykuspanmi Señorpa palabranqa willakusqa karqa. Chayqa willakusqa karqa manamá Macedonia lawllapichu nitaq Grecia lawllapichu aswanqa tukuy hinastinpim. Diosman iñisqaykichikmantaqa lliwñam yacharunku chaymi ñoqaykuqa manaña willakunaykuñachu. 9Paykunañam willakuchkan qamkunaman imaynam chayamusqaykumantaqa hinaspa imaynam Diosman iñisqaykichikmantaqa, willakuchkankutaqmi taytacha-mamachakunata qepanchakuruspa kawsaq cheqap Diostaña servisqaykichikmantapas. 10Willakuchkankutaqmi hanaq pachamanta Diospa Churin Jesus kutimunan suyasqaykichiktapas. Paytam Dios kawsarichirqa chaymi paypuni librawasunchik hamuq tiempokunapi castigomanta.
Copyright
Learn More


text:
Apocalipsis 22Mushuj Testamento Diospaj Shimi (MTDS)
Causaita cuj jatun yacutami ricuchishca
22 Chai q'uipaca angelca, causaita cuj chuyajlla jatun yacutami ricuchirca. Chai yacuca, Taita Diospajpish, Malta Ovejapajpish jatun tiyarinamantami, cristal shina chuyajlla yacu llujshicurca. 2 Chai yacuca, pueblopaj jatun calletami callpacurca. Chai jatun yacu ishqui lado uripica huatapi chunga ishqui cutin p'ucuj, causaita cuj yurami tiyarca. Chai yuraca, quillantami mushuj granota p'ucurca. P'angacunapish, tucui llajtacunapi causajcunata alliyachij jambimi carca. 3 Chaipica, juchamanta Dios mana alli nishca canaca, ña mana tiyangachu. Taita Diospajpish, Malta Ovejapajpish jatun tiyarinacunami chaipi canga. Paicunata servijcunallami, Paita servingacuna. 4 Paitaca, ñahui ñahuimi ricungacuna. Paipaj shutitapish, paicunapaj frentepimi charingacuna. 5 Chaipica, tutaca mana tiyangachu. Mandaj Taita Dios paicunata achijyachicunga. Chaimantami achijyachij lamparapish, achijyachij intipish ña mana imapaj tiyanga. Paicunaca, huiñai huiñaitami mandangacuna.
6 Chai q'uipami angelca, cashna nirca: «Caicunaca, cashcatataj huillashca Shimicunami, pajtangatajmi. Cai huillashcacunaca ñallami pajtanga. Chaimantami Diosca, Pai ima nishcata huillajcunataca, huillana yuyaita cushpa, huillachun cachashca. Chaitami Paita servijcunaman ricuchichun, Paipaj angelta cacharca.»
Jesucristoca ñallami shamunga
7 «‘¡Riqui, ñallami shamusha! Imalla tucuna cashcata cai libropi quillcashcata caźujca, achcata cushicungami’ ninmi» nircami.
8 Juanmi, ñuca quiquintaj caicunataca uyarcani, ricurcani. Chashna uyashca, ricushca q'uipaca, ñucaman ricuchij angelta adorasha nishpami, paipaj ñaupajpi pambacama cumurircani. 9 Ashtahuanpish paica: «¡Riqui, ama chashna ruraichu! Ñucapish can shinallataj, Dios ima nishcata huillaj cambaj huauquicuna shinallataj, cai libropi quillcashcata caźucujcuna shinallataj, Diosta servijllami cani. ¡Taita Diosllata adorai!» nircami.
10 Cashnapishmi nirca: «Dios imalla nishcata cai libropi quillcashcataca, ama pacangui. Caicunaca, ñallami pajtanga. 11 Imatapish mana ruranata rurajca, chaita ashtahuan ruracuchunlla, millaita rurajpish ashtahuan millaita ruracuchunlla. Shinallataj cashcata rurajpish, chaita ashtahuan ruracuchunlla, Diospajlla cajpish ashtahuan Diospajlla causacuchunlla.»
12 «Riqui, ñallami shamusha. Tucuicunapajmi imallata rurashcamantaca, japina cashcata cungapaj apashpa shamusha. 13 Ñucaca, callari A shina, tucuri Z shina Callarichijpish, Tucurichijpish, Puntapish, Tucuripishmi cani.
14 Causaita cuj yuramanta micungapajpish, pueblo pungucunata yaicungapajpish tajshashca churanahuan puricujcunaca, cushicuichij. 15 Ashtahuanpish allcu shinacuna, brujiajcuna, huainayajcuna, huañuchijcuna, rurashcalla dioscunata adorajcuna, llullashpa cushicujcunaca, tucuicunami canllapi saquiringacuna.
16 Ñuca, Jesustajmi crij tandanacushcacunaman caicunata huillachunca, ñuca angelta cacharcani. Ñucaca, Davidpaj sapimi cani. Paimanta miramushca huahua huahuami cani. Ñucaca, tutamanta pacarimujpi achijlla llujshij Luźeromi cani» nircami.
17 Diospaj Espiritupish, Malta Ovejapaj huarmipish: «¡Shamui!» ninmi. Maijan caita uyajpish: «¡Shamui!» nichij. Pipish yacunaihuan cashpaca, shamuichijlla, causaita cuj yacumantaca imata mana cushpa, japishpa ubyaichijlla.
18 Dios imalla nishcata cai libropi quillcashcacunata uyajcunataca, cashnami nini: Maijanpish cai huillashcacunata mirachijpica, Taita Diosca cai libropi Pai quillcachishca llaquicunallatatajmi apachinga. 19 Cai Libropica, Dios imallata rurana tucushcata quillcachishca Shimicunami tiyacun. Caimanta ima shimicunata anchuchijtaca Diosca, causanaman rina libromantapish, causaita cuj yuramantapish, Diospaj pueblomantapish anchuchingami. Chaicunamantami cai libropica quillcashca tiyacun.
20 Tucui caicunata Huillajca: «Ari, ñallamari shamucuni» ninmi.
Chashna cachun. ¡Ari, shamuilla, Apunchij Jesús!
21 Apunchij Jesucristoca, tucui cancunaman Paipaj jatun c'uyaita cushca cachun. Chashna cachun.


text:
1Señor Diosmi nin: ¡Ay, mana kasukuq wawakunamanta! Paykunan purinku yuyaykusqallankuta manataq ñoqaq yuyaykusqaytachu, hukkunawanmi rimanakunku mana ñoqaq kamachisqallay, chaykunawanmi huchata yapakushallanku. 2Usqhayllaraqmi Egiptoman phawarinku ñoqata mana tapuykuwaspanku, Egipto rey Faraonpa yanapaynintan maskhanku, Egiptoq llanthunpin pakakuyta munanku. 3Faraonqa yanapanasuykitaqa aswan p'enqaymanmi churasunki, Egiptoqa llanthuykunasuykitaqa hatun llakiwanmi ñit'iykusunki. 4Hinaña oficialniykikuna Egipto suyu Zoán llaqtapi kashanku chaypas, kachapuriykikunapas Egipto suyuq Hanes llaqtankama chayanku chaypas 5llapallankun paykunaqa p'enqasqa rikukunqaku, chay mana imapaq valeq Egipto suyu hawa, chay llaqtakunaqa mana imapi yanapakuqmi, aswanmi p'enqaypi hatun llakipiraqtaq qhepachinpas, nispa. 6Neguev ch'inneqpi uywakunamantan Señor Diosqa nin: Sinchi manchakuy llakiy-llaki suyuntan, qaparkachaq leonkunaq tiyasqan cheqasnintan, picaq mach'aqwaykunaq phalaq mach'aqwaykunaq kanan cheqasnintan, qhapaq kayninkuta illankutawan Judamanta kachapurikuna asnokunapi camellokunapiwan apashanku mana imapaq valeq Egipto llaqtaman, 7mana ima yanapakuq yanqa kaq llaqtaman, chayraykun sutichani “Mana kuyuriq Rahab” nisqata. 8Señor Diosmi niwan: Kunan riy, hinaspa p'alta rumipi kayta qelqamuy, qelqallaytaq qelqana k'uyupi qhepa p'unchayman paykuna contra kashanallanpaq, nispa. 9Kay runakunaqa mana kasukuq k'ullullañan kanku, llullakuspalla puriqkunan kanku, Señor Diospa yachachikuynintapas mana uyariy munaqmi kanku. 10Rikhuriy rikuqkunatan ninku: Amaña rikhuriyta rikuychisñachu, nispa. Profetakunatapas nillankutaq: Amaña cheqaq kawsaymanta willawaykuñachu, aswan sumaq simikunallata willawayku, aswanpas huk-hinanmanta rimapayawayku. 11T'aqarikuychis ñanmanta, cheqaq ñanmantapas pulqariychis, amaña Israelpa Ch'uya Diosninta ñawpaqeykuman churawaychischu, nispa. 12Chayraykun Israelpa Ch'uya Diosninqa nin: Qankunaqa manan munankichischu kay willakuytaqa, aswanmi awqanakuyman q'otunakuymanwan hap'ipakunkichis, 13chayraykun qankunaqa huchachasqa kankichis, qonqay thunikunanpaq alto perqa yaqrasqa wiksamushaqmanmi rikch'akunkichis. 14T'urumanta hatun manka hinan hukpaqkama ñut'ullataña p'akikunkichis, manañan imapaqpas allinñachu kankichis, q'onchamanta sansa wisinapaqpas, manallataq unu wisinapaqpas, nispa. 15Israelpa Ch'uya Apu Señor Diosninmi nirqan: Kutirikamuwaspaykichismi llakhilla kaspaykichismi qespisqa kankichis, thak-kayniyoq kaspaykichismi mak'allikuwaspaykichismi kallpachasqa kankichis. Qankunataq ichaqa mana munarqankichischu, 16aswanmi nirqankichis: Manan, caballopin ayqekusaqku, nispaykichis. Chay hinaqa, ayqekullaychisyá. Nillarqankichistaqmi: Allin phawaq caballopin ayqekusaqku, nispaykichis. Chay hinaqa phawallaychisyá, ichaqa qatiykachaqniykichisqa aswan phawaqmi kanqa. 17Huk runa mancharichillaqtinraqmi waranqa runa ayqerikapunqa, phisqa runa mancharichillaqtinraqmi qankunaqa llapaykichis ayqerikapunkichis, moqo patapi saywa hina ch'ullalla qhepanaykichiskama, orqo patapi bandera hina sapallaykichis kanaykichiskama, nispa. 18Señor Diosmi ichaqa suyashasunkichis anchata khuyapayananpaq, payqa chanintapuni ruwaq Dios kaspan sinchitapuni munashan qankuna khuyapayaykuyta. ¡Kusisamiyoqmi paypi suyakuqkunaqa! 19Sión orqopi tiyaq Jerusalén runakuna, cheqaqtapunin manaña waqankichischu. Yanapanapaq waqyakuqtiykiqa Señor Diosqa anchatan khuyapayasunkipacha, waqyakuqtiyki hinan kutichimusunkipacha. 20Señor Diosqa hinaña llakikuy mikhuywan, muchuy unuwan ñak'arichisunki chaypas, yachachiqniykiqa manan pakasqachu kanqa, aswanmi ñawiykiwanpuni rikunki. 21Purisqaykipi pañamanña lloq'emanña pantanki chaypas, ninriykiwanmi qhepaykipi rimaqta uyarinki: Kayninmi ñanqa, kayninta puriy, nimuqta. 22Hinan qolqewan k'uyusqa idoloykikunatapas, qoriwan k'uyusqa rikch'ayniykikunatapas qhellita hina cheqnikapunki. Qhelli thantata hinan wikch'upunki: ¡Lloqsiychis kaymanta! nispa. 23Señor Diosmi parata parachimunqa chakra llank'asqaykiq rurunanpaq, hinan trigoykipas allinta poqospa askhata rurunqa. Chay p'unchaykunan askha pastokuna kanqa uywaykita michinaykipaq. 24Kallanqataqmi askhallaña q'achu qachasqapas, llank'aq toroykikunapaq carga asnoykikunapaqwan, kanchanman k'aspi palawan horkitawan qaranaykipaq. 25Hatun wañuchiy p'unchay chayamuqtinmi, allin perqasqa llaqtakuna thunikuqtinmi, hinantin orqo patakunapi, hinantin moqokunapi mana ch'akiq pukyukuna kanqa. 26Señor Diosqa llaqtanpa k'irinta wataykuqtinmi, paypa k'irisqankunata hampiykuqtinmi, killaq k'anchayninqa intiq k'anchaynin hinaraq k'anchanqa, intiq k'anchaynintaq qanchis inti hinaraq k'anchanqa, qanchis p'unchaypa k'anchaynin huñurqosqa hinaraq k'anchanqa. 27Qhawariychis, haqaytan kikin Señor Diospuni hamushan, sinchi phiñasqa yana phuyu sonqopin chayamushan, siminpas k'arak phiñakuywan hunt'an kashan, qallunpas ruphakuq nina hinan kashan, 28samayninpas patantin phoqchishaq mayu hinan kashan, kunkakamaraqmi aypashan, payqa thuninanpaqmi suyukunata suysun, pantachinanpaqmi llaqtakunaq siminman fierro frenowan churan. 29Qankunataqmi kusikuymanta takinkichis Diospa unanchasqan fiesta tutapi hina, sonqoykichispas kawsarinqaraq imaynan qenata tocaspa Señor Diospa orqonman wichanku hinaraq, imaynan Israelpa pakakunan qaqa hina Dios yupaychaq rinku hinaraq. 30Señor Diosqa atiyniyoq kunkantan uyarichinqa, atiyniyoq makintan k'arak phiñakuywan rikuchinqa, ruphakuq nina rawraywan, illapawan, lloqlla parawan, chikchipiwan. 31Señor Diospa kunkanta uyarispanmi, waqtasqantapas chaskispanmi Asiria suyu runakunaqa mancharikuymanta llaksakunqaku. 32Señor Diosqa Asiria suyu runakunawan maqanakushaspan, tinya tocasqawan arpa tocasqawan tupaqta paykunata muchuchispa waqtanqa. 33Unay watakunamantañan Asiria suyu reypa ñak'arinanpaq wakichisqa kasharqan huk t'oqo anchollaña ukhullañataq, chaypin kashan ichhu, llant'a, k'aspipiwan, chaytan Señor Diospa samayninqa azufre rawraqta hinaraq rawrachinqa.
Copyright
Learn More


text:
1Diosniyku, mana iñiyniyoq suyukunan suyuykiman haykurqanku, ch'uya wasiykitan sarunchakurqanku, Jerusalentan thunisqa raqayman tukuchirqanku. 2Kamachiykikunaq ayantan suweq'arakunaman qaraykurqanku, qanman sonqollikuqkunaq aychantan phiña animalkunaman qaraykurqanku. 3Unuta hinan Jerusalén muyuriqpi yawarninkuta hich'arqanku, manan pipas paykunata p'ampaq karqanchu. 4Qorpayku suyukunaq burlakunanmi kapuyku, muyuriqniykupi tiyaqkunaq asipayananmi, pukllakunanmi kapuyku. 5Señor Diosniyku, ¿hayk'aqkaman phiñakunki? ¿Wiñaypaqchu phiñakunki? ¿Nina hinachu phiñakusqayki rawrarinqa? 6¡Mana reqsiqniyki suyukunaman phiñakusqaykita chayachiy! ¡Mana yupaychaqniyki llaqtakunata k'arakta phiñariy! 7Jacobpa miraynintan wañuchirqanku, suyunkutapas purunyachirqanku. 8Ama ñawpa taytaykuq mana chanin ruwasqanmanta muchuchiwaykuchu, usqhayllataña khuyapayaykuwayku, sinchi k'umuykachisqa kashasqaykurayku. 9Qespichiqniyku, Diosniyku, qhapaq sutiykirayku yanapaykuwayku, qespichiwayku huchaykutapas pampachawayku. 10¿Imanaqtintaq mana iñiyniyoq runakunaqa: ¡Maytaq Diosninkuri! nispa ninkuman? Kamachiykikunata mana iñiyniyoqkunaq wañuchisqanmanta paykunaman ayni-kutichisqata rikuchiwayku. 11Presokunaq anchisqanta uyariykuy, wañunapaqña nisqakunata hatun atiyniykiwan qespichiy. 12Señor Diosniyku, k'amisqasuykikumanta qorpayku suyukunata qanchis kutita ñak'arichiy. 13Ñoqayku llaqtaykin michinayki ovejakunan wiñay-wiñaypaq graciasta qollasqaykikupuni, lliw mirayniykupin yupaychaykunata takipusqaykiku.
Copyright
Learn More


text:
1Chasna Cristoga angelgunamanda mas yali balic acpimi paimanda sirtu shimita alita uyana anchi Yaya Diospagma pactana ñambimanda mana anchuringahua. 2Ñáaupa uras Dios mandashcagunata angelguna Moisesma cushcataga runaguna sirtupacha pactachina mashcauna. Shuc runa mana pactachishaga sinzhita libachishca tucuc mara. 3Chasna acpi cai mas jatun quishpichinataga ñucanchi mana alita catishaga imasata quishpichishca tucushun. Mana ushaibacchu. Yachanchi Señor Jesusmi quishpichina shimita punda apamushca, chihuashaga paita uyaccunaga chi sirtu shimita ñucanchima rimashcauna. 4Maspas paiguna paihua quishpina shimita ñucanchima rimacpi Yaya Dios nira, paiguna rimashca shimi sirtu man nisha uyaccunaga alita yachanauchun nisha paihua ushaita cura pihuas mana rashcagunata rangahua. Chasnallata pai munashcashina Diospa Samai paihua runagunahuan tarabangahua nisha caran tunu ushaita cura. Chiraicumi Dios rimashcataga quirina manchi. 5Cai pacha tucuricpi ñucanchi rimashcashina chi mushuc munduta angelguna mandangahuaca Dios ushaita mana cungachu. 6Diospa shimibi quillcashca casna ninmi: Runaga imasnatan Dios, can paigunata yuyaringahuaca. Imaraicuta paigunata llaquisha cuiraungui. 7Paigunataga shuc ratulla angelgunamandas mas pishita churashcangui. Chasna churashahuas randi yapa mas balicta rangaraungui. 8Tucui can rashcagunata mandanauchun nisha runaguna maquibi saquishcangui. Tucui imatas paigunata uyangaunami, Dios paiguna maquibi saquishcaiga mana imahuas pishingachu, nisha Dios yuyachira quillcachun nisha. Chasna agllaita cunan uras paiguna chara mana mandashcata ricunchi. 9Chasna acpis Jesusca tucuigunamandas mas yalita balichishcata ricunchimi. Pai shuratulla angelgunamandas pishi balichitucushcata ricunchi. Dios llaquic ashami Jesusta chasna rara pai tucui runagunamanda ashcata turmintarisha huañuchun nisha. Chimandami Dios paita tucuigunamanda yalita balichishcami. 10Ñáa Yaya Diosca tucui ima accunahuas pai rashcamandami paihuac anaun. Pai chasna munanmi tucui ñuca huahuaguna paihuan sumac causaita charinauchun nisha. Chasna nishami Diosca Jesucristo turmintarisha huañushcamandaga runagunata sumac quishpichicta rashca. 11Chasna racpi sumagyachic Jesucristo pai sumagyachishca runagunandi shuglla yayata charinaun. Chiraicumi Diospa Churiga mana pingasha ñuca huauquiguna panigunas manguichi nin. 12Chimandami Diospa shimibi quillcashca an: Canmanda ñuca huauquigunata rimashami Yaya. Diospa runaguna tandarishcai cushihuan canmanda cantashami. 13Chasnallata casna nisha quillcashcami: Tucui shunguhuan Yaya Diosllata quirisha causashami. Chasnallata nin: Caibi mauni ñucama Dios cushca huahuagunandi. 14Runaguna aichata rahuaitas charishca acpi Jesuspas chasnallata aichayuc rahuaiyuc tucushca. Chasna tucusha huañushami chi huanchina ushaita charic supaita binsira. 15Chasna rasha ñaupa uras huañunata manzhaihuan huataitucushcacuinta auc runagunata cunanga Jesus lugaryachishcami. 16Sirtumi pai mana shamushcachu angelgunata yanapangahua, astahuan tucui Diosta quiric Abrahanmanda miraigunatami yanapangahuaca shamura. 17Chiraicumi paigunacuinta tucuna ara. Paiga llaquic ashami, chasnallata tucuita pactachic asha, Diospacta rac jatun pagri tucushca ñucanchimanda Dioshuan cuintangahua. Chasnallata chi israelguna aichata huanchisha Diosma ricuchishcacuinta Jesusca pai quiquin huañushami tucui runaguna juchata pichara. 18Supai paita binsisha nisha camaushcaibi Jesusca turmintarishahuas binsira. Chiraicumi cunanga supai ñucanchita binsisha nisha camaupi Jesus yanapanata ushanmi supai ñucanchita ama binsingahua.
Copyright
Learn More


text:
Zachary Taylor
Zachary Taylor sutiyuq runaqa (*24 ñiqin ayamarq'a killapi 1784 watapi Barboursville llaqtapi – † 9 ñiqin anta situwa killapi 1850 watapi Washington DC) Hukllachasqa Amirika Suyukunap awqaq pusaq wan ñawpa umalliqninsi karqan (1849 watamanta - 1850 watakama).
Tayta: Richard Taylor; Mama: Sarah Stroher.
Warmi: Margaret Smith
Churinkuna:
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Zachary Taylor.


text:
1Señor Diosmi nin: ¡Ay, imaynaraqmi kanqa michiqkunaqa, paykunan ovejaykunata chinkachispa ch'eqerichirqanku! nispa. 2Israelpa Señor Diosninmi nillantaq: Llaqtay michiqkuna, qankunan ovejaykunata ch'eqechispa chinkachirqankichis, mana allinta michispa. Chayraykun millay ruwasqaykichismanta ñak'arichisqaykichis. 3Chaymantataq ñoqa kikiy puchuq ovejaykunata suyukunaman ch'eqechisqamanta huñuykakampusaq, kaq t'aqanmanmi kutichikampusaq, chaypin askhata miranqaku. 4Huk michiqkunatan paykuna qhawaqta churasaq, ovejakunataq mana manchakuspa llakhilla tiyanqaku, manataq chinkanqakupaschu, nispa. 5Señor Diosmi nin: Chayamunqan huk p'unchay Davidpa mirayninmanta chanin runa sayarichinay, paymi rey kanqa, allin yachaywan kamachiq, paymi suyuntinpi allinta ruwanqa chaninchanqapas. 6Pay kamachikushaqtinqa allillanmi Judaqa kanqa, Israelpas thak-kaypin kawsanqa. Kay sutiwantaqmi sutichasqa kanqa: “Señor Diosmi chaninchay ruwapuwaqninchisqa”, nispa. 7Señor Diosmi nin: Chayamunqan p'unchaykuna, manaña kay hinata jurananku: Egiptomanta Israel runakunata horqomuq Señor Diospa sutinpin jurani, nispa. 8Aswanmi juranqaku: Wichay suyumanta Israel runakunata horqomuq Señor Diospa sutinpin jurani, nispa. Kaqllataq: Hinantin suyukunapi ch'eqeykusqa Israel runakunata horqomuq Señor Diospa sutinpin jurani, nispa. Ahinapin kaq hallp'ankupi tiyakapunqaku, nispa. 9Jeremiasmi profetakunamanta nin: Hawapi-ukhupi sonqollayoqñan kashani, lliw cuerpoymi khatatatashawan. Machasqa runa hinaraqmi kashani, t'ili machasqa hinaraqmi kashani, Señor Dios hawa, ch'uya siminkuna hawa. 10Suyuntinpin wasancha hucha ruwaqkuna hunt'a kashan, kawsayninkuqa sinchi mana allinmi kashan, munayniyoq kaspankun mana allinkunata ruwanku. Chaymantan Señor Diosqa kay hallp'ata ñakan, hallp'ataq llakikuymanta ch'akiykapun, ch'inneqpi pastokunapas ruphasqa hinan ch'akirqapun, nispa. 11Señor Diosmi nin: Profetakunapas sacerdotekunapas mana allin ruwaqkunan kanku, wasiypipunin tarini millay ruwashaqta. 12Chayraykun ñanninkupas tutayaqtaq llusk'anataq kanqa, ñoqan tanqarparisaq kumpakunankupaq. Paykunata ruwasqankumanta muchuchinay watapin hatun llakiwan ñit'iykachisaq. Ñoqa Señor Diosmi chayta nini. 13Samaria profetakunataqa ñoqa kikiymi rikurqani millakusqayta ruwashaqta: Baal diospa sutinpin profetizarqanku, Israel llaqtaytapas pantachirqanku. 14Jerusalén profetakunataqa ñoqa kikiymi rikurqani millay mana allinkuna ruwashaqta: Wasancha huchakunatan ruwanku, llullakuspan kawsanku, millay ruwaqkunatan kallpachanku, chaymi pipas millay ruwaynintaqa mana wikch'unchu. Ñoqapaqqa llapanmi Sodoma runakuna hina kanku, Jerusalenpi tiyaq runakunapas Gomorra runamanmi rikch'akunku. Ñoqa Señor Diosmi chayta nini. 15Chayraykun Tukuy-atiyniyoq Señor Diosqa profetakunamanta nin: Qhawariy, kunanmi mikhunankupaq qosaq ajenjota, qollasaqtaq ukyanankupaq venenoyoq unuta, Jerusalenpi profetakunamanta hinantin suyuman mana allin-kay mast'arikusqanmanta, nispa. 16Tukuy-atiyniyoq Señor Diosmi nillawarqantaq: Profetakunaq nisqasuykichistaqa ama kasuychischu, nisqasuykichisqa lliwmi yanqa llullakusqakunalla. Paykunaqa rimanku kikinkuq yuyaykusqallankutan, manan ñoqa Señor Diospa nisqaykunatachu. 17Simiykunata pisichaqkunamanmi ninku: Lliw imapas allillanmi kasunkichis, nispa. Rumi sonqonkuman hina kawsaqkunamanmi ninku: Manan ima mana allinpas kasunkichischu, nispa. 18Jeremiasmi nirqan: Señor Dios yuyaykusqankuta willashaqtin, ¿pitaq chaypi kasharqan siminkunata rikunanpaq uyarinanpaqwan? ¿Pitaq llapan nisqanta makilla kasukurqan? 19¡Qhawariychis Señor Diospa manchay kunununuyninta! Señor Diospa k'arak phiñakuyninmi tutuka hatun wayra hina phawanqa, millay runakunaq patanpin t'oqyanqa. 20Señor Diospa phiñakuyninqa manapunin thaninqachu paypa yuyaykusqanman hina hunt'akunankama. Qhepa p'unchaymanmi chaykunata entiendenkichis, nispa. 21Señor Diosmi nin: Chay profetakunataqa manan ñoqachu kachamurqani, paykunan ichaqa phawaylla pasamurqanku. Manapunin rimaykurqanichu, ichaqa sutiypiraqtaqmi willakurqankupas. 22Ñoqaq yuyaykusqayta willashaqtiychus chaypi kashankuman karqan chayqa, llaqtaymanchá simiykunata uyarichinkuman karqan, millay ñanninkumanta t'aqakunkumanchá karqan, mana allin ruwasqankumanta karunchakunkumanchá karqan, nispa. 23Señor Diosmi nin: Karupipas qayllapipas ñoqallapunin Diosqa kani. 24¿Pitaq ñawiymantaqa pakakuyta atinman? ¿Manachu ñoqaqa hunt'aykushani hanaq pachatapas kay pachatapas? Ñoqa Señor Diosmi chayta nini. 25Ñoqan uyarirqani chay profetakunaq nisqanta, paykunan llullakuspa sutiypiraqtaq willakunku: ¡Mosqokusqanin! ¡Mosqokusqanin! nispa. 26¿Hayk'aqkamataq chay profetakunaqa hinalla kanqaku? ¿Hayk'aqkamataq llullakuspa willanqaku paykuna kikinkuq sonqonkupi yuyaykusqankuta? 27Mosqokusqankuta hukman-hukman willaspankun llaqtaypa qonqapuwananta munanku, imaynan ñawpa taytankupas Baal diosta yupaychaspanku qonqapuwarqanku hinata. 28Huk profetachus mosqokun chayqa, mosqoy kasqanta sut'inta willachun. Simiytataqchus chaskin chaypas, cheqaqtapuni willachun. Ñoqa Señor Diosmi chayta nini. 29¿Imaynatan kuskachakunman ichhuqa trigowan? Simiyqa nina hinan, simiyqa combo hinan, qaqatapas ch'eqtanraqmi. Ñoqa Señor Diosmi chayta nini. 30Chayraykun chay profetakuna contra kashani, paykunan profetamasinkuq siminta suwakuspa rimanku, hinaspa simiypas kanman hinataraq rimanku. Ñoqa Señor Diosmi chayta nini. 31Paykunaqa kikinkuq rimasqankutan rimasqayman tukuchinku, arí, paykuna contrapunin kashani. Ñoqa Señor Diosmi chayta nini. 32Llulla mosqokusqankuta willaq profetakuna contran kashani. Paykunan llullakuspa thawtisqankuwan llaqtayta pantachinku. Manan ñoqaqa paykunataqa: Riy, nirqanichu, manataq kacharqanipaschu. Paykunaqa llaqtayta mana imapi yanapaykuqkunan kanku. Ñoqa Señor Diosmi chayta nini. 33Señor Diosmi niwarqan: Jeremías, qantachus tapusunki llaqta runapas profetapas sacerdotepas: ¿Iman Señor Diospa willakuynin kashan? nispa chayqa, qanqa ninkin: Señor Diosmi nin: Qankunan ñoqapaq q'epi kankichis, chaymi pampaman wikch'usqaykichis, nispa. Ñoqa Señor Diosmi chayta nini. 34Kaqllataq huk profetapas sacerdotepas mayqen runapas ninqa: Kayqa Señor Diospa willakuyninmi, nispa. Chay runataqa familiantintan muchuchisaq. 35Qankunapurapi tapunakuspaqa ninaykichismi: ¿Ima nispan Señor Diosqa nishan? ¿Imatañan Señor Diosqa rimashan? nispa. 36Ichaqa amañan wakmanta ninkichischu: Señor Diospa willakuynin nispaqa. Pillapas nillanqapuni chayqa, rimasqan simin paypaqqa q'epi kapunqa. Qankunaqa Kawsaq Dios Tukuy-atiyniyoq Señor Diosninchispa simintan chanzakuspa huk-hinaman tukuchinkichis. 37Profetataqa kay hinatan ninkichis: ¿Ima nispan Señor Diosqa nishasunki? ¿Imatañan Señor Diosqa rimapayashasunki? nispa. 38Qankunataqchus ninkichis: Señor Diospa willakuynin, nispa chayqa, qan Jeremiasmi ninki, Señor Diosmi nin: Amañan ninkichischu nishaqtiypas, qankunaqa rimashallankichispunin, Señor Diospa willakuyninmi, nispa. 39Chay hawan qankunaman ñawpa taytaykichisman qosqay llaqtatapas qankunatawan kuskata q'epirparispa ñoqamanta karuman wikch'umusqaykichis. 40Qankunatan pasaq p'enqayman pisichaymanwan wiñaypaq churasqaykichis, mana hayk'aq qonqanata, nispa.
Copyright
Learn More


text:
1- 2Corinto marcaçhu jutucaj irmänucuna, nuwa Pablo, irmänunchi Sósteneswan ishcanï cartacallämü. Tayta Diosninchi acracamar, caçhacamasha Washäcuj Jesúspita willapäcunäpaj. Washäcuj Jesúsman yupachicushayquipita Tayta Diosninchi wamrachacushcashunqui. Acracushcashunqui maquinçhu purinayquipaj, shungun munashanta rurar cawanayquipaj. Irmänucuna may-chayçhu jutucarpis, Jesucristuta jayaranchi. Payga Taytanchim. 3Tayta Diosninchipis, Tayta Jesucristupis llaquipäshushpayqui sumaj yanapayculläshunqui. Allilla cawaycachilläshunqui, ari. 4Jamcunapaj sumaj cushicü. Chaymi mana yamacällar nï: ‹‹Taytallau Tayta, ima allish Corinto marca irmänucunata yanapashcanqui. Llaquipashpayqui Washäcuj Jesústa caçhamushcanqui.›› 5- 6Shiminta tantiyacunayquipaj yanapashcashunqui. Shiminpis shunguyquiman çhayasha. Chaymi manchapacur cawarcaycanqui. Llaquipäshushayquitapis willapäcurcaycanqui. 7Taytanchi Jesucristu cutimunanta mayaj-mayajlla shuyaptiquipis, Tayta Diosninchi mana caçharishunquipächu. Manchäga ima-imata yaçhayta camapur, yanapaycäshunqui shungun munashannuylla cawanayquipaj. 8Shacyächishuptiqui, Taytanchi Jesucristu cutimunan junaj achäqui mana cangachu pipis ñauquishunayquipaj. 9Tayta Diosninchi aunishanta çharcucanga. Paymi acracamashcanchi Wawan Jesúspa maquinçhu cawar, juc shungulla cawananchipaj. Washäcuj Jesúsga Taytanchim. 10Irmänucuna, Taytanchi Jesucristupa maquinçhu llapanchi cawanchi. Chaymi juc shungulla cawashun. Apaycaçhänacur, ama raquicäshunchu. Tantiyanacullar cawashun. Juc yarpaylla cawashun. 11Imanuy cawashayquitapis mama Cloipa castancunapita mayashcä. 12Apaycaçhänacurshi, waquinniqui nircaycanqui: ‹‹Nuwaga Pablupa maquinçhümi cawä.›› Waquinniquinash ninqui: ‹‹Apolupa maquinçhu cawä.›› Waquinniquipis ninqui: ‹‹Kefaspa maquinçhu cawä.›› Waquinniquipis ninqui: ‹‹Washäcuj Jesúspa maquinçhu cawä.›› 13Washäcujninchi Jesús jucnayllam. Paypa maquillançhu cawananchi. Washänajpaj manam nuwatachu rusçhu wañuchimasha . Mana nuwapitachu ushyacushcanqui. 14Allipaj mayganiquitapis mana ushyachishcajchu. Irmänunchi Crisputawan Gayullatam ushyachishcä. 15Chaymi pipis mana ninmanchu: ‹‹Quiquin Pablo ushyachimasha. Paypa maquinçhu cawä.›› 16Estefanáspa castancunata ushyachishätapis yarpärishcä. Juccunata ushyachishätam ichanga mana yarpächu. 17Chaypis Washäcuj Jesús mana caçhamashachu ushyachicunäpaj; manchäga alli willapanta willapäcunäpaj. Mana caçhamashachu alli-tupayllapa rimanäpaj; manchäga washämänanchi-raycur Jesús rusçhu wañushanta willapäcunäpaj. 18‹‹Washämänanchipaj Jesús rusçhu wañusha›› nir willapaptinchi, mana wiyacujcuna pampaman çhuramanchi: ‹‹Upata yarpanqui›› nir. Paycuna ñacayman çhayanga. Washämänanchi-raycur Jesús wañushanta yupachicuptinchim ichanga, alli ñawinpa ricamashpanchi Tayta Diosninchi jishpichimanchi. Munayniyuj car, maquinçhu charaycämanchi. 19Mana wiyacujcunapäga Tayta Diosninchipa shimin nin: ‹‹Yaçhajcunata upayächishaj. Alli-tupayllapa mana rimangachu.›› 20Cay pachaçhu yaçhajcunapis, yaçhachicujcunapis, yarpay-sapacunapis mana imatapis yaçhanchu. Paycuna Tayta Diosninchipa ricay ñawinçhu upa. 21Quiquillanpita mana pipis Tayta Diosninchiwan yaçhänacunmanchu. Chaymi jishpichimänanchi-raycur Tayta Diosninchi llapanta camacächisha. ‹‹Washämänanchi-raycur Jesús wañuyman çhayasha›› nir willapaptï, waquin runa wasguipan: ‹‹Upa yarpay›› nir. 22Israel runacuna nin: ‹‹Auninäpäga Tayta Diosninchi imatapis camacächinman ricanäpaj.›› Griego runacunana nin: ‹‹Auninäpäga sumaj-sumajraj imatapis tantiyachimäshuwan.›› 23Nuwacunam ichanga willapäcü: ‹‹Washämänanchi-raycur Washäcuj rusçhu wañusha›› nir. Chaymi Israel runacuna ullgüpäman, griego rimaj runacunana asicärin. 24Tayta Diosninchim ichanga munayniyuj cashanta, yarpay-sapa cashanta musyachicur, Washäcujta wañuypita cawarachimusha. Payman yupachicuptinchi, Israel runa caycaptinchisi, Griego runa captinchisi, wamrachacamanchi. 25Chaymi runacuna: ‹‹Tayta Diosninchi pishi-yarpay›› niptinsi, pay yarpashanman runacunapa yarpaynin mana tincunchu. ‹‹Washäcuj Jesús wañuyman mana çhayanmanchu caran›› niptinsi, Tayta Diosninchi munayniyuj cashanman runacunapa munaynin mana tincunchu. 26Irmänucuna, sumaj tantiyacushun. Waquin runa: ‹‹Upa yarpayyuj. Pampa runa. Manacaj runa›› nimaptinchisi, Tayta Diosninchi acracamashcanchi. 27Chaynuypa: ‹‹Upa›› nimaptinchisi, Tayta Diosninchi wamrachacamashcanchi yaçhaj-tucujcunata pampaman çhurashpan. ‹‹Manacaj›› nimaptinchisi, Tayta Diosninchi wamrachacamashcanchi munayniyujcunata pampaman çhurashpan. 28Alli-tucujcuna upa cashanchita yarpaptinsi, pampaman çhuramaptinchisi, Tayta Diosninchi wamrachacamashcanchi. Alli-tucujcunatam ichanga pampaman çhurasha. Manacajman çhayachisha runa-masincuna alli ricaptinsi. 29Chaymi quiquillanchipita mayganinchipis Tayta Diosninchipa shungunman mana tincushuwanchu. 30Chaypis quiquin Tayta Diosninchi camacächisha Washäcuj Jesúspa maquinçhu cawananchipaj. Maquinçhu cawaptinchi, yarpay-sapa cayman Tayta Diosninchi çhuramashcanchi. Alli ñawinpana ricamanchi. Quiquinmi yanapaycämanchi shungun munashannuy cawananchipaj. Jucha aparicushanchipitapis jishpichimashcanchi. 31Chaypämi Tayta Diosninchipa shiminçhu nin: ‹‹Pipis cushicur, Tayta Diosninchi llapanta camacächishanpita cushicunman.››
Copyright
Learn More


text:
Jinan
Jinan ( chun simipi: 济南市, machu chun simipi: 濟南, phinyimpi: Jǐnán, machu: Tsinan), Chunwa llaqtap, Shandong pruwinsya uma llaqtanmi.
Yuyarina
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
- Urqukuna:
- Mayukuna:
- Qutakuna:
Pulitika Rakyi[llamk'apuy | pukyuta llamk'apuy]
6 distritukuna, 1 munisipyu-llaqta wan 3 cundadukuna:
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Jinan.
- Jinan (inlish simipi)
- Plano de Jinan (chun simipi)


text:
1Señor Diosmi kacharqan Judamanta huk profetata Betelman, hinan Betelman chayarqan Jeroboam inciensota q'apachinanpaq altar qayllapi kashaqtin. 2Hinaspan profetaqa Señor Diospa kamachisqan kaspa chay altar contra kunkayoqta qaparispa nirqan: –¡Altar! ¡Altar! Señor Diosmi nin: Davidpa ayllunmantan huk qhari wawa nacenqa Josías sutiyoq. Orqo patapi yupaychana wasikunaq sacerdotenkunan qan patapi inciensota q'apachinku, paykunatan Josiasqa qan patapi ruphachinqa, hinallataq qan patapi runa tulluta ruphachinqa, nispa. 3Hinaspan profetaqa chay kikin p'unchay nirqan: –Altarqa kikillanmi chhallukunqa, chay patapi kaq usphapas lliwmi wisñikunqa, chaywanmi yachankichis Señor Diospa rimachiwasqanta, nispa. 4Profetaq Betelpi altar contra nisqanta uyarispataq rey Jeroboamqa, altar qayllapi kashasqanmanta makinta haywarispa nirqan: –¡Presota hap'iychis! nispa. Ichaqa profeta contra haywarisqan makinmi kaqpi haywashaqpacha k'aspi hina kapusharqan, manataq k'unkukapurqanchu. 5Hinan chay kikin rato altarqa ñut'u chhallukurqan, chaypi kaq usphapas lliwmi wisñikurqan Señor Diospa kamachisqan profetaq nisqanman hina. 6Chaymi reyqa profetaman kutirispa nirqan: –Valekuykin, Diosniyki Señor Diosmanta mañapuwanaykita, makiy qhaliyananpaq, nispa. Profetataq Señor Diosmanta mañakurqan, hinan reypa makinqa iman kaq qhaliyapurqan. 7Chaymi reyqa profetata nirqan: –Haku wasiyta risun imallatapas mikhuykamunaykipaq, sumaq sonqotapas qoykamusqayki, nispa. 8Profetataq ichaqa kutichirqan: –Wasiykiq kuskannintaña qowankiman chaypas manan qanwanqa riymanchu, manataqmi kay cheqaspiqa t'antatapas mikhusaqchu, unutapas ukyasaqchu. 9Señor Diosmi kamachiwarqan: Aman t'antatapas mikhunkichu, unutapas ukyankichu, amallataq risqayki ñannintapaschu kutimunki, nispa. 10Hinan profetaqa wak ñanninta kutipurqan, manataq Betelman risqan kikin ñannintachu. 11Chay p'unchaykunan Betelpi huk yuyaq profeta tiyarqan, paypa churinkunan payman willarqan Judamanta hamuq profetaq Betelpi tukuy ruwasqankunata, reyta nisqan simikunatapas. 12Hinan taytankuqa paykunata tapuykurqan: –¿Mayqen ñannintataq ripunri? nispa. Churinkunataq rikuchirqan mayqen ñannintachus kutipusqanta. 13Chaymi profetaqa churinkunata nirqan: –Asnoyta caronapuwaychis, nispa. Paykunataq asnota caronarqanku, hinan yuyaq profetaqa asnopi sillaykusqa 14Judá profetaq qhepanta rirqan. Encina sach'a chakipi tiyashaqta tarispataq tapuykurqan: –¿Qanchu kanki Judamanta hamuq profeta? nispa. Paytaq kutichirqan: –Arí, ñoqan kani, nispa. 15Chaymi yuyaq profetaqa nirqan: –Haku wasiyta, mikhuykamusun, nispa. 16Judá profetataq ichaqa kutichirqan: –Manan qanwan kutiymanchu, manataq wasiykimanpas haykuymanchu, manallataq qanwan kay cheqaspi t'antatapas mikhuymanchu, unutapas ukyaymanchu. 17Señor Diosmi kamachiwarqan ancha sut'ita: Aman chaypi t'antatapas mikhunkichu, unutapas ukyankichu, amallataq risqayki ñannintapaschu kutimunki, nispa. 18Yuyaq profetataq llullakuspa nirqan: –Ñoqapas qan hina profetallataqmi kani. Chaymi Señor Diosqa huk angelninwan kamachiwarqan wasiyman qanta pusaspa mikhuchinaypaq ukyachinaypaq, nispa. 19Hinan Judamanta profetaqa yuyaq profetaq wasinta rispa chaypi mikhurqan ukyarqan. 20Paykuna mesapi tiyashaqtinkutaq, Señor Diosqa rimaykurqan Judá profeta kutichiq yuyaq profetata. 21Chaymi yuyaq profetaqa kunkayoqta payta nirqan: –Diosniyki Señor Diosmi nisunki: Qanqa manan kasuwankichu manataq kamachisqaytapas hunt'ankichu, 22aswanpas kutispaykin mikhunki ukyanki: Aman chay cheqaspi mikhunkipaschu ukyankipaschu, nispa kamachishaqtiy, chayraykun ayayki mana ñawpa taytaykikunaq p'ampananpichu p'ampasqa kanqa, nispa. 23Judá profeta mikhuyta ukyayta tukuqtintaq, yuyaq profetaqa asnota caronapurqan, 24hinan Judá profetaqa ripurqan. Ñanta rishaqtintaq ichaqa huk león paywan tupaspa wañurqachirqan, chaymi cuerponqa ñanpi wikch'urayapusharqan. Asnotaq leonpiwan ayaq qayllanpi kasharqan. 25Chay raton qharikuna chayninta purishaspanku ñanpi wikch'urayashaq ayata rikurqanku, leontapas qayllanpi kashaqtaraq. Yuyaq profetaq tiyasqan llaqtaman chayaspankutaq willakurqanku imachus rikusqankuta. 26Kutichiq yuyaq profetataq chayta uyarispa nirqan: –Señor Diospa kamachisqanta mana kasukuq profetan chayqa. Mana kasukusqanraykun Señor Diosqa huk leonwan wañuchirqan, paypa nisqanman hina, nispa. 27Chay qhepatataq churinkunata nirqan: –Huk asnota caronapuwaychis, nispa, paykunataq asnota caronarqanku. 28Hinan yuyaq profetaqa rispa ayata tarirqan ñanpi wikch'urayashaqta, aya qayllapitaq asnota leontawan. Leonqa manan ayata mikhusqachu, manataq asnotapas wañuchisqachu. 29Yuyaq profetataq cuerponta hoqarispa asnonman cargaykurqan, hinan llaqtanman kutipurqan wañuqmanta waqaq, ayata p'ampapuq ima. 30Pay kikinpa sepulturanman p'ampaspanmi wañuqmanta waqaspa nirqan: –¡Ay wawqelláy-wawqe! nispa. 31P'ampasqanku qhepatataq churinkunata nirqan: –Ñoqa wañupusaq hinaqa chay profeta p'ampasqanchis kikin sepulturamanpunin p'ampawankichis. Ayaytaqa churaykunkichis paypa ayantawan kuskata. 32Señor Diospa kamachisqan chay profetaq Betelpi altar contra rimasqanqa hunt'akunqapunin, hinallataq Samariaq llaqtankunapi orqo patapi yupaychana llapan wasikunamanta rimasqanpas. 33Chaywanpas Jeroboamqa manapunin mana allin ruwayninkunata saqerqanchu, aswanpas orqo patapi yupaychana wasikunamanmi sacerdotekunata churashallarqan runakuna ukhumanta akllaspa. Jeroboamqa pitapas sacerdote kayta munaqtaqa churallarqanmi chay wasikunaman. 34Chay hinapin Jeroboampa ayllunqa huchallikurqan, chay hawataq llapanku ch'usaqyachisqa karqanku.
Copyright
Learn More


text:
Binidiktu XIII
Binidiktu XIII, Binidiktu XIII huk chunka kimsa ñiqin (latin simipi: Benedictus PP. XIII, Italya simipi: Benedetto XIII) sutiyuq runaqa (* 2 ñiqin hatun puquy killapi 1649 watapi paqarisqa Gravina in Puglia llaqtapi - † 23 ñiqin hatun puquy killapi 1730 watapi wañusqa Roma llaqtapi) huk Tayta Papam karqan.
29 ñiqin aymuray killapi 1724 watapi watamanta 23 ñiqin hatun puquy killapi 1730 watapi watakama Tayta Papam.
Pietro Francesco Orsini sutiyuq runaqa.
Tayta: Fernando III Orsini, Mama: Giovanna Frangipane della Tolfa del Tufo.
Qillqasqankuna[llamk'apuy | pukyuta llamk'apuy]
Encíclicas[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Binidiktu XIII.


text:
1
Rimashca Shimica runa tucushcamanta
1Callarillapitacmi,
Rimashca Shimica ña tiyarca.
Rimashca Shimica
Dios-huanmi carca.
Shinallatac Rimashca
Shimica Diosllatacmi carca.
2Paica callarimanta
pachami Dios-huan carca.
3Paillahuantacmi
Diosca tucuita ruhuarca.
Mana paihuan ruhuashcaca
imatapish mana tiyanchu.
4Paimantami causaica tiyarca.
Chai causaimi gentecunapac
Achicyachic carca.
5Chai Achicyachicmi
amsapi achicyachicun.
Amsaca chai achictaca
mana amsayachinchu.
6Diosca Juan shuti runatami cacharca. 7Paimi tucui gentecuna crichun, Achicyachicmanta huillangapac shamurca. 8Mana Juanchu achicyachicca carca, ashtahuanpish Achicyachicmanta huillangapacmi shamurca.
9Chai Achicyachicmi
tucui gentecunata
achicyachingapac
cai pachaman shamurca.
10Chai Rimashca Shimica
cai pachapimi carca.
Diosca chai Rimashca
Shimihuanmi cai pachataca
ruhuarca.
Chashna cacpipish,
cai pachapi causaccunaca
paitaca mana ricsircachu.
11Paipac gentecunapacmanmi
shamurca.
Ashtahuanpish paipac
gentecunaca mana chasquircachu.
12Paita chasquishpa,
paita criccunataca,
Diospac huahuacuna
tucuchunmi chasquin.
13Mana runacunapac munaimanta,
mana cai pachapi
huacharishcamantachu
Diospac huahuacuna tucun,
ashtahuanpish Diospac
munaimantami paipac
huahuacuna tucun.
14Chai Rimashca Shimillatacmi
runa tucushpa,
ñucanchic-huan causarca.
Paica yallita cuyac,
cashcata nicmi.
Paica Diospac shuclla
Churi cashpami,
yalli poderyuc carca.
Chashna cactami ricurcanchic.
15Juan paimanta huillashpaca: «Ñucaca: “Ñucapac quipa shamucca ñuca manarac tiyacpimi tiyarca. Chaimantami ñucata atishpa ashtahuan poderyuc” nishpa huillarcani. Chai huillashca runami caica» nishpa sinchita rimarca.
16Pai Taitapac
Churi cashcacunamantami
ñucanchicca catinta catinta
allicunata chasquicunchic.
17Diosca, pai mandashcacunata
ricuchichunca,
Moisestami cacharca.
Ashtahuanpish Dios cuyac,
cashcata nic cashcataca,
Jesucristo cachashpami
ricuchirca.
18Diostaca jaicapi
pi mana ricushcachu.
Ashtahuanpish
Dios-huan causac,
paipac shuclla Churimi
Dios ima shina cashcataca
ricsichirca.
Paica Diosllatacmi.
Juan pi cashcata huillashcamanta
(Mt 3.11-12; Mr 1.7-8; Lc 3.15-17)
19Juan pi cashcata yachangapacmi Jerusalén pueblomanta curacunatapish, curacunata ayudac levitacunatapish tapuchun cacharca. 20Shina tapucpi, Juanca mana pacashpa huillashpaca:
—Ñucaca mana Cristochu cani— nirca.
21Cutinllatac tapushpaca:
—Shinashpaca, ¿pitac cangui? ¿Huillac Eliaschu cangui?— nirca.
Shina nicpimi Juanca:
—Mana paichu cani— nirca.
Shina nicpica, paicunaca:
—Shinashpaca, ¿shamuna cashca Dios ima nishcata huillacchu cangui?— nirca.
Shina nicpimi Juanca:
—Mana— nirca.
22Shina nicpimi paicunaca:
—Shinashpaca, ¿pitac cangui? Ñucanchicca tapuchun cachaccunaman huillanami canchic. Canllamantaca, ¿imatatac ningui?— nirca.
23Shina nicpimi Juanca:
—Dios ima nishca huillac Isaiasca: “Quishpichic shamuna ñanta derechaichic” nishpa, shitashca pambapi caparicuc shinami cani— nirca.
24Tapuchun cashcacunaca Fariseocunami carca. 25Paicuna tapushpaca:
—Cristopish, Eliaspish, Dios ima nishcata huillacpish, mana cashpaca, ¿ima nishpatac bautizacungui?— nirca.
26Shina nicpimi Juanca:
—Ñucaca yacullahuanmi bautizacuni, ashtahuanpish cancunapac chaupipimi cancunapish mana ricsishca shuc runa tiyan. 27Paica quipatami shamunga. Ñucaca paipac ushuta huatashcallatapish mana pascaipacmi cani— nirca.
28Tucui caicunaca, Jordán yacumanta inti llucshina lado Betania llactapi Juan bautizacucpimi tucurca.
Jesusca Dios cachashca Pactalla Oveja cashcamanta
29Cayandi punzhami Juanca Jesús paipacman chayamucucta ricurca. Chaimantami Juanca: «Paimi gentecunapac juchacunata anchuchichun, Dios cachashca Pactalla Ovejaca. 30Paimantami ñucaca: “Ñucapac quipa shamucca ñuca manarac tiyacpimi ña tiyarca. Pai ñucata atishpa poderyucmi” nircani. 31Ñucapish chai shamuc pai cashcataca mana yacharcanichu. Chaimantami israelcuna utca pai cashcata yachachun, yacuhuan bautizarcani» nirca.
32Cutinllatac Juanca: «Diospac Espíritu jahuamanta paloma shina shamushpa, paipi tiyarictami ricurcani. 33Chashna ricushpapish, shamuc pai cashcataca mana yacharcanichu. Ashtahuanpish yacuhuan bautizachun cachac Diosca: “Maijanpi ñuca Espíritu shamushpa tiyaricta ricungui, chaimi ñuca Espirituhuanca bautizanga” nirca. 34Chaitaca ñucami ricurcani. Chaimantami: “Paica Diospac Churimi” nishpa, huillacuni» nirca.
Jesuspac punta yachacuccunamanta
35Cayandi punzhaca cutinmi Juanca paipac yachacuccunahuan carca. 36Jesús chaita pasacucta ricushpami Juanca: «Paimi Dios cachashca Pactalla Ovejaca» nirca.
37Juanpac ishcai yachacuccuna chaita uyashpaca, Jesusta catishpa rircami. 38Jesús chashna caticta tigrarishpa ricushpaca:
—¿Imatatac mashcacunguichic?— nirca.
Shina nicpimi paicunaca:
—Rabí, ¿maipitac causangui?— nirca. («Rabí» nishpaca, «Yachachic» nisha ninmi).
39Shina nicpimi Jesusca:
—Ricungapac shamuichic— nirca.
Chashna rishpami, pai maipi causacta ricurcacuna. Ña chuscu horas chishi shinamantaca tutacamanmi chaipi paihuan carcacuna. 40Juan rimashcata uyashpa, Jesusta catishpa ric chai ishcai yachacuccunaca, shucca Simón Pedropac huauqui Andresmi carca. 41Andresca paipac huauqui Simonhuanracmi tupangapac rirca. Shina rishpaca:
—Ñami Mesias-huan tuparcanchic— nirca. (“Mesías” nishpaca, “Quishpichic Cristo” nisha ninmi).
42Andresmi Simontaca Jesuspacman pusharca. Chashna pushacpi, Jesús Simonta ricushpaca:
—Juanpac churi Simonmi cangui. Cunanmantaca Cefas shutimi cangui— nirca. (“Cefas” nishpaca, “Pedro” nisha ninmi).
Jesús Felipetapish, Natanaeltapish cayashcamanta
43Jesusca cayandi punzhaca Galilea llactaman rinatami yuyarirca. Pai ricushpa, Felipehuan tupashpaca:
—Ñucata cati— nirca.
44Felipeca Betsaida pueblomantami carca. Chai pueblollamantatacmi Andrespish, Pedropish carca. 45Felipe Natanaelta mashcangapac rishpa, paihuan tupashpaca:
—Moisés mandashcacunapi quillcashpa huillashca, Dios ima nishcata huillaccuna quillcashca ñucanchic shuyacushca runahuanmi tuparcanchic. Paica Nazaret pueblomanta Josepac churi Jesusmi— nirca.
46Shina nicpimi Natanaelca:
—Nazaret pueblomantaca, ¿ima allitac llucshingachu?— nirca.
Shina nicpimi Felipeca:
—Canllatac shamui, ricungui— nirca.
47Jesús, Natanael cuchuyacta ricushpaca:
—Israel runatacmi shamushpa caipi can. Paica jaicapi mana llullanchu— nirca.
48Shina nicpimi Natanaelca:
—¿Ima shinatac ñucata ricsingui?— nirca.
Shina nicpimi Jesusca:
—Can higo yura ucupi cacpi, Felipe manarac cayacpimi, cantaca ña ricurcani— nirca.
49Shina nicpimi Natanaelca:
—¡Yachachic, canca Diospac Churimi cangui, israelcunata Jatun Mandacpishmi cangui!— nirca.
50Shina nicpimi Jesusca:
—¿Ñuca: “Higo yura ucupi cacllapitacmi ña ricurcani” nicllapichu cringui? Ashtahuanpish chaimanta yallitami ricungui— nirca.
51Shinallatac Jesusca:
—Jahua pacha pascarictapish, Diospac angelcuna Runa Tucungapac shamushca ñucapac jahuata huichicucta, uricuctami ricunguichic. Chaica chashnatacmi canga— nirca.


text:
1Cristopi iñispaymi cheqaqta rimani, manan llullakunichu. Concienciaypas Santo Espirituq yuyaychasqanmi cheqaq rimashasqayta sut'itapuni willawan. 2Sinchi llakisqan kashani, sonqoypin waqashani. 3Ñoqa kikiymi munayman ñakasqa kayta, Cristomanta t'aqasqa kaytapas, llaqtamasiy judío runakunata yanapaykunayrayku. 4Paykunaqa Diospa adoptasqa wawankuna Israelpa mirayninmi kanku, paykunamanmi Diosqa qhapaq-atiyninta rikuchirqan, paykunawantaqmi Diosqa rimanakurqanpas, paykunamanmi qorqan kamachikuy simitapas, Diosta imayna yupaychaytapas yachachirqan, paykunan Diospa prometesqankunatapas chaskirqanku. 5Paykunan ñawpa taytanchiskunaq miraynin kanku, paykuna miraymantan Cristopas runa-kayninman hinaqa nacemurqan. Paymi lliwpa Qollanan Diosqa, ¡wiñay-wiñaypaq yupaychasqa kachun! Amén. 6Chayta nispaqa manan: Diosqa prometekusqankunata mana hunt'aqmi, nishanichu, aswanmi nishani ñawpa taytanchis Israelpa mirayninkunaqa manan llapanchu Diospa akllasqan kanku, 7manallataqmi Abrahampa miraynin kasqankuraykuchu llapankupas paypa wawanpuni kanku, nispa. Aswanpas Diosmi Abrahamta nirqan: “Isaac churiykimantan mirayniyki kanqa”, nispa. 8Chay hinaqa, aychaman hina naceqkunaqa manan Diospa wawankuna kayta atinchu, aswanpas Diospa prometesqanman hina naceqkunallan Abrahampa cheqaq wawankunaqa kanku. 9Kay hinatan Diosqa Abrahamman prometerqan: “Kunan hina tiempotan kutimusaq, warmiyki Sarataq qhari wawayoq kanqa”, nispa. 10Manataqmi chayllachu, Rebecaq iskaynin churinkunaqa ch'ulla taytallayoqmi karqan, paymi ñawpa taytanchis Isaacqa karqan. 11Ichaqa wawakuna manaraq naceshaspa, allintapas mana allintapas manaraq ruwashaqtinkun, (Diospa yuyaykusqanman hina akllakusqanqa kashallanpuni, paymi runaq ruwasqanta mana qhawaspalla munasqanman hina waqyaspa pitapas akllakun) 12Rebecatan Diosqa nirqan: “Kurakkaqmi sullk'akaqta servinqa”, nispa. 13Qelqaqa nillantaqmi: “Jacobtan munakurqani, Esautataq cheqnikurqani”, nispa. 14Chay hinaqa, ¿imanisuntaq? ¿“Diosqa manan chaninchu” nisunchu? ¡Manapunin imaynamantapas! 15Diosmi Moisesta nirqan: “Pitachus khuyapayaytapas munani chaytan khuyapayasaq, pitachus llakipayaytapas munani chaytan llakipayasaq”, nispa. 16Chay hinaqa, Diosqa runakunataqa akllan khuyapayaspallanmi, manan runakuna munaqtinkuchu nitaq kallpachakuqtinkupaschu. 17Chaymi Qelqapi Diosqa Egipto reyta nin: “Qanpi atiyniyta rikuchinaypaqpunin reyta churarqayki, lliw runakunaman ñoqamanta kay pachantinpi willasqa kananpaq”, nispa. 18Chay hinaqa, pitachus khuyapayayta munan chaytan Diosqa khuyapayan, pitachus sonqonta rumiyachiyta munan chaytan rumiyachinpas. 19Niwankichispaschá: Chay hinaqa, ¿imanaqtintaq Diosqa runata huchachan? nispa. Chayri, ¿pitaq Diospa munaynin contra sayarinman? 20¿Pitaq qanri kanki Dioswan churanakunaykipaq? T'uru mankaqa ruwaqninta ninmanchu: ¿Imanaqtinmi khaynata ruwawarqanki? nispa. 21Manka ruwaqqa atiyniyoqmi ima munasqanta t'urumanta ruwananpaq. Kikin t'urumantan ruwan hukta sumaq waqaychana mankata, huktataq sapa p'unchay apaykachana mankata. 22Diosqa phiñakuynintapas atiynintapas reqsichiyta munaspan phiñakuyninwan muchuchinapaq kaq runakunata ancha pacienciawan hinallata qhawasharqan. ¿Imanisunmantaq chaymanta? 23Kaqllataqmi Diosqa ancha sumaq-kayninta rikuchiyta munaspa ñoqanchistapas khuyapayawarqanchis. ¿Imanisunmantaq chaymanta? Ñawpaqmantañan wakichiwarqanchis payman rikch'akuq sumaqpuni kananchispaq. 24Chay hinatan Diosqa waqyawarqanchis, wakinta judío runakunamanta wakintataq mana judío runakunamanta. 25Profeta Oseaspa qelqasqanpipas ninmi: “Mana llaqtaytan llaqtaymi nisaq, mana munakusqaytan munakusqaymi” nisaq, nispa. 26Nillantaqmi: “Qankunaqa manan llaqtaychu kankichis nisqa cheqaspin, kawsaq Diospa wawankuna nisqa kankichis”, nispa. 27Isaiaspas Israel runakunamantaqa nirqanmi: “Israelpa miraynin lamar-qocha aqo hina askhaña kanqa chaypas, puchuqllanmi qespichisqa kanqa. 28Señor Diosqa usqhayllan kay pachantinpi simintaqa hunt'anqapuni”, nispa. 29Isaiasqa ñawpaqtapas nillarqantaqmi: “Tukuy-atiyniyoq Señor Dioschus mirayninchista mana puchuchinmanchu karqan chayqa, Sodoma llaqta hinan kasunman karqan, Gomorra llaqtamantaq rikch'akusunmanpas karqan”, nispa. 30Chay hinaqa, ¿imanisuntaq? Kaytan nisunchis: Chaninchayta mana maskhaq mana judío runakunan Diospi iñispa chaninchasqa karqanku. 31Ichaqa Israel runakunan kamachikuy simita maskharqanku, chayta hunt'aspa Diospa chaninchasqan kanankupaq, manataqmi chaytaqa tarirqankuchu. 32¿Imanaqtintaq mana tarirqankuchu? Mana iñiywan maskhasqankuraykun, aswanpas ruwaykunawan maskhasqankuraykun. Chaymi misk'ana rumi nisqapi misk'akurqanku. 33Diospa Simin Qelqan nin: “Sionpin churani misk'ana rumita, Sionpin churani urmana qaqata, paypi iñiqqa manan p'enqaypichu kanqa”, nispa.
Copyright
Learn More


text:
Kiru
Kiru nisqakunaqa runap, tulluyuq uywakunappas siminpi khachunapaq kurku yawrikunam.
Runa wawaqa iskay chunka tawayuq ñuñu kiruyuqmi. Chay ñuñu kirukuna paskakuptin, kimsa chunka suqtayuq wiñaypaq kirukunam wiñan.
- Ñawpaq kiru (dentes incisivi)
- Allqu kiru icha Ñawi kiru (dentes canini)
- Ñawpaq maran kiru (dentes praemolares)
- Maran kiru (dentes molares)
- Waqsa kiru (dentes torti)
- Antar kiru (dentes cuprei)
- Ñuñu kiru (dentes lactei)
- Wiñaypaq kiru (dentes permanentes)
- Waqaru (molares serotini)


text:
1Chaynu achka runakunata rikarmi, Jesusqa sirkaman iqar taran. Chaymi chay yach'akuqninkunapis payman qimikatin, 2kaynu nir yach'achikuq qallariran: 3"Kusa shumaqmi kanqa, mayqanpis uchakushami kani nir masta Dyusninchikta maskaqkunaqa. Chaqa syilumanta kaq mantakuqwannami kanqallapa. 4Kusa shumaqmi kanqa, waqaqkunaqa. Chaqa Dyusmi kunsulanqa llakishanmantaqa. 5Kusa shumaqmi kanqa, chay mana kusa kani nir yarpuqkunaqa. Chaqa paykunami Dyus arnishan pachamatapis aypanqallapa. 6Kusa shumaqmi kanqa, imuraspis Dyus munashanlata mallaqnaq, yakunaq yupay chiqap allinlata ruranaqkunaqa. Chaqa Dyusmi yanapanqa rurananpaq yarpuyashanllapataqa. 7Kusa shumaqmi kanqa, chay mayqanpis ima katinpis llakipakuqqa. Chaqa Dyusmi paytapis llakipanqa. 8Kusa shumaqmi kanqa, chay mayqanpis kusa allinla yarpuyniyjun kaqkunaqa. Chaqa paykunami Dyusta rikanqallapa. 9Kusa shumaqmi kanqa, chay mayqanpis amana ch'iqninakur kawsananllapapaq intrachikuqqa. Chaqa Dyusmi paykunatapis chiqap wamranpaqna riqsinqa. 10Kusa shumaqmi kanqa, chay mayqanpis Dyus munashannulla allinlata rurashanrayku qischakaqkunaqa. Chaqa syilumanta kaq mantakuqwannami kanqallapa. 11"Kusa shumaqmi kankillapa nuqapi kriyishaykillaparayku runakuna qaryapar, riqchaq llullakunata willar ima qischashutinllapaqa. 12Chayraykumi ima katinpis kusalata aligriyar ima kuntintu kayllapa, unaq syilupi kusala shumaq imata aypanaykillapapaq nir yach'ar. Chaqa imanutaq kanan qamkunapa ikikillapapi purir qischashuyanllapa, chaynumi Dyuspa unay rimaqninkunatapis ruraranllapa". 13Jesusqami niran: "Imanutaq kach'imaqa kusalata sirbin chaynu qamkunapis kankillapa kay pachapiqa. Piru imanupi kach'i lampaqyarqa mananami qashan shumaqchakayta puytinnachu. Chaynu mana sirbitinnaqami ashwan waqtaman itakushana puriqkuna saruch'anllapa. 14"Chaynullami imanutaq bilamaqa achkirachikun chaynu qamkunapis kankillapa kay pachapiqa. Chaqa uk pwiblu unaq sirkapi katinmaqa tukuylari rikanllapa. 15Chaynulla uk bilata kachkarqa manami kajunpa rurinmanchu ch'uranchik achkirachikunanpaqqa. Ashwanmi ch'uranchik unaqlapi, tukuy chay wasipi kaqkunata achkirachinanpaq. 16Chayraykumi qamkunapis imanutaq uk bilamaqa achkirachikun chaynu tukuylawan kusa allinla ima kayllapa. Chaynu allinlata rurar kawsatkillapaqami, tukuy rikashuqkuna imanumi kawsanllapa nir kwintata qukar, unaq syilupi Taytaykillapa Dyustana alabanqallapa. 17"Amami qamkunaqa nuqapaq yarpunkillapachu, Moise's mantakushankunata, Dyuspa rimaqninkuna nishanta chinqachinanpaq shamusha kanqa nirqa. Chaqa manami chaykunata chinqachinaypaqchu shamusha kani. Ashwanmi tukuy chaykunataqa chiqapta kumplinaypaqna shamusha kani. 18Nishaykillapa: Syiluwan pacha kayatinllaqami, Dyus mantakushanmantaqa manami uk puntituta, uk litralamatapis kitanqallapachu chay tukuy nishankuna kumplikanankaman. 19Chayraykumi, Dyus mantakushanta mayqanpis mana kasur ashwan ukkunatapis ama kasunanpaq nir yach'achiqkunaqami syilumanta kaq mushuqmanta mantakutinqa, mana kwintachakashanachu kanqa. Nataq chay mayqanpis Dyus mantakushanta allita kasur, wakinkunapis kasunanpaq yach'achiqkuna-shuypaqami syilumanta kaq mantakutinqa kusala shumaqta riqsikashana kanqa. 20Chaymi nishaykillapa: Moise's mantakushanta yach'ar yach'achikuqkuna, chaynulla fariseo runakunaqami Dyuspaq intrakarmapis mana tukuy shunqunwan kasunllapachu. Piru kuytawkish qamkunapis paykuna yupayma tukuyatkillapa. Ashwanmi syilumanta kaq mantakuyashanman yaykunaykillapapaqqa tukuy shunquykillapawan Dyus munashanlata rurayta ministinkillapa". 21Chaynullami niranpis: "Qamkunaqami uyapashaykillapa rukuykillapakunata Moise's unaylla kaynu nishanta: 'Amami wanuchikunkillapachu. Chaqa mayqanpis wanuchikuqqami, kusala manchaypaqta kastigakashana kanqa' nir. 22Piru ashwan nuqa-shuypaqa nishaykillapa: Mayqanpis ukninkunawan piñakuqqami kastigakashana kanqa. Chaynulla mayqanpis ukninta ima nir jurapaqta-shuypaqami kusa mas karguyjun kaqkuna rikar yach'ar kastiganqa. Nataq chay ukninta mana allinpaq riqsir qaryapaqta-shuypaqami Tayta Dyusna rikar infyirnupi tukuy tyimpupaqna kastiganqa nir. 23"Piru imanupi ufrindaykita altarman apar ch'urayar, yarpunkiman mayqan ukniki qamwan piñakusha nir. 24Chaynu katinqami chay ufrindaykita chay altarpa naypanlapi dijar, rinkiraq chay uknikiwan, shumaqchanakuq. Chaymanta chaynu uknikiwan shumaqchanakusha kar-shuypaqa rinki chay altarman ufrindaykita Dyusninchikpaq ch'uraqqa. 25"Chaynulla imanupi mayqan ima mana allinta rurashayki nir uchachashuyatinqa, manaraq jwiskunaman qayachishuyatin parlar shumaqchanakuyllapa. Chaqa mana chaynu ruratki jwisman qayachishutinqami, chay jwisqa gwardyakunaman qukushutin karsilmanna apashunmanllapa. 26Chaqa chiqaptami nishayki: Chay karsilpina karqami mana dasqa lluqshimunkichu, tukuy imata rurashaykipaq limpu pagrakunaykikaman nir". 27Jesusqami niranpis: "Qamkunaqami allita uyapashaykillapa Moise's unay kaynu nishantaqa: 'Runa kar, manaqa warmi karmapis masayjunna karqa, amami ukwan ukwan pununkillapachu' nir. 28Piru nuqa-shuypaqami nishaykillapa: Mayqanpis uk warmita rikar paywan kayta munarqami yarpuyninpiqa uchakushana nir. 29"Chayraykumi, allilaw nawiki imata rikachir uchakuchishutinqa urqur itakuy karukaq qammantaqa. Chaqa allinmi kanqa kwirpuykipa uk partin kaqta itakunaykipaq tukuyla kwirpuyki tukuy tyimpupaq infyirnupi qischakananmantaqa. 30Chaynulla allilaw makiki uchakuchishutinpis, pitir itakuy karukaq qammantaqa. Chaqa allinmi kanqa kwirpuykipa uk partin kaqta itakunaykipaq tukuyla kwirpuyki tukuy tyimpupaq infyirnupi qischakananmantaqa. 31"Chaynullami Moisesqa niqpis: 'Mayqan warmiyjun kayar, manana warminwan kanarqa karguyjunkunapi uk kartata rurar warminta qurqashi dijayta puytin' nir. 32Piru kananqami nishaykillapa: Uk runa, warmin mana mayqanwan punusha ima katin yanqallamanta dijarqami, uchakunanta munaq yupayna dijayan. Chaynulla mayqanpis chay yanqallamanta itakukasha warmiwan kasaraqpismi kusala saqrata uchakuyan". 33Chaynullami Jesusqa niranpis: "Qamkunaqami uyapashaykillapa Moise's unay rukuykillapakunata kaynu nishanta: 'Imata ruranaykipaq Dyusninchikpa shutinpi jurarqa kumpliyllapa' nir. 34Piru kananqami nishaykillapa: Amami imalapaqpis jurankillapachu nir. Chaynulla amami syilupaq rimar imaqa jurayllapachu. Chaqa syiluqami Dyusninchik tar mantakunan. 35Chaynulla amami pachapaq rimarmapis jurayllapachu. Chaqa pachaqami Dyusninchikpa ch'akin shanan. Amami Jerusale'n pwiblupaq rimarmapis jurayllapachu. Chaqa Jerusale'n pwibluqami mantamaqninchik Dyuspa pwiblun-ari. 36Amami jurayllapapischu umaykillapapaq rimarpis. Chaqa manami puytinkichu uk aqchaykillapalamatapis yuraqpaq, manaqa yanapaq tikraytaqa. 37Ashwanmi juranaykillapamantaqa imapaqpis 'Chiqap' nitkillapaqa, chiqap kanqa. 'Mana' nitkillapapis, mana kanqa. Chaqa mayqanpis jurar imata arnikuqqami dyablu munashannuna rimar arnikuyan. 38"Qamkunaqami uyapashaykillapapis Moise's unay kaynu nishantaqa: 'Nawipaqqa kanqa uk nawi. Kirupaqpis uk kiru' nir. 39Piru nuqaqami nishaykillapa: Mayqan ima mana allinta rurashutinqa, amami qampis ima mana allintaqa rurankichu. Ashwanmi mayqan allilaw qaqllaykipi takashutinqa uklawtapis rikachiy nir. 40Chaynulla mayqan qayachishur kamsaykita kitashunatinqa, dijay punchuykitapis apanqa. 41Chaynulla mayqan 'Apay kargayta kaymanta wakkaman' nir, amalas apachishunatinqa, ashwan chay nishushanmantaqa mas larguta apay. 42Chaymi mayqanpis imalata mañashutinqa, quy. Chaynullami mayqan imalata pristanaykipaq mañashutinpis amami das tikrakar rinkichu. 43"Chaynullami uyapashaykillapapis Moise's unay kaynu nishantaqa: 'Qamkunawan shumaq kaqkunata llakipar, ch'iqnishuqkunata-shuypaqa ch'iqniy' nir. 44Piru nuqaqa nishaykillapa: Ch'iqnishuqkunataqa llakipar shumaqta rikayllapa. Chaynulla Tayta Dyusman mañakuyllapa mana allinta rurashunanllapapaq ikikillapapi puriqkunapaq ima nir. 45Chaynu rurarqami qamkunaqa unaq syilumanta Taytaykillapa Dyuspa chiqap wamrankunana kankillapa. Chaqa pay nitinmi rupaymapis achkirachikamun allin kaqkunapaq, chaynulla mana allin kaqkunapaqmapis. Chaynulla pay nitinmi tamyamapis ishkimun allinta ruraqkunapaq, mana allinta ruraqkunapaqmapis. 46Chaqa qamkunata llakipashuqkunalata llakiparqa ¿imatanari Dyusmantaqa aypankillapa? Chaqa Dyusta mana kasuq, Roma pwiblupaq impwistuta kubrakuqkunapismi mayqan paykunata llakipaqtaqa llakipanllapa. 47Chaynulla chay mayqanpis qamwan allin kaqlata saludarpis ¿imatataq shumaqtaqa rurayankillapa? Chaqa Dyusta mana kasuq runakunapismi chaynu ruranllapa. 48Ashwanmi qamkunaqa imapipis allinla kayllapa imanuch'i unaq syilupi Taytaykillapa Dyus kusa allinla chaynu".
Copyright
Learn More


text:
Patranka
Patranka (Spheniscus humboldti) nisqaqa Uralan Abya Yalap kunti chalanpi kawsaq pinwinum, mama qucha patapi q'isachaq. Aswantaqa chuqi challwakunatam, huk uchuy challwata, umachakikunata, yukrakunatapas mikhun.
Chinaqa iskay runtutam wachan, ichaqa hukllam kawsarin. Urqu chinawan kuska kawsan, sapsi runtuta uqllaspa.
Piruwpiqa 13.000-chá patrankakuna kawsachkan. Runap challwayninrayku pisillaraq challwakuna kaptin, runap chakunraykupas pinwinukuna pisichkanmi.
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Patranka


text:
1 Corintios 10Mushuj Testamento Diospaj Shimi (MTDS)
Rurashcalla dioscunata ama adoraichijchu
10 Huauqui, panicuna, ñucanchij ñaupa yayacuna ima shina tucushcata yuyarichigari. Paicunaca tucuicunami, p'uyu ucupi rircacuna. Tucuicunallatajmi Puca cucha jatun yacutapish ch'imbarcacuna. 2 Chashnami tucuicunallataj, p'uyupipish, yacupipish Moiseshuan tandalla bautiźarircacuna. 3 Diospaj Espíritu cushca micunatapish, tucuicunallatajmi micujcuna carca. 4 Diospaj Espíritu cushca ubyanatapish, tucuicunami chaillatataj ubyajcuna carca. Diospaj Espíritu cushca jatun Rumipish, paicunahuanmi purij carca. Chai Rumimanta llujshicuj yacutapish, tucuicunami ubyajcuna carca. Chai jatun Rumica, Cristollatajmi carca. 5 Chashna cajpipish paicunapuramantaca, achcacunami Taita Diospi p'iñai tucurcacuna. Chaimantami chaicunaca, chai shitashca pamballapitaj huañurcacuna.
6 Ama ñucanchijpish paicuna shinallataj mana allita munachunmi, yuyachingapaj chashna tucurca. 7 Ama cancunapish paicunapuramanta maijancuna shinallataj, rurashcalla dioscunata adoraichijchu. Dios Quillcachishcapica, paicunamantami: «Tucuicunami micungapaj, ubyangapaj tiyarircacuna. Chai q'uipa jatarishpaca, pugllarcacunami» nicun. 8 Shinallataj ama paicunapuramanta maijancuna shina huainayashunchijchu. Chaicunaca shuj punllallami, 23.000 huañurcacuna. 9 Paicunapuramanta maijancunaca Mandaj Diostaca, paicuna munashca shinami, ‘Caita chaita rurai’ nircacuna. Ñucanchijpish ama chashnallataj rurashunchijchu. Chashna nijcunataca, culebracuna canishpami huañuchirca. 10 Paicunapuramanta maijancuna shina ama Diosta c'amishunchij. Paicunataca, huañuchij angelmi huañuchirca.
11 Paicuna chashna tucushcaca, ñucanchijta yuyachingapajmi chashna tucurca. Cunan punllacuna ñucanchijta yachachingapajmari Diosca tucui chaicunata quillcachishca. 12 Maijanpish alli puricushpaca, ama urmangapaj yuyaipi purichun. 13 Shujtaj runacunata japij llaquicunallatajmi, cancunatapish japin. Shina cajpipish Taita Diosca, pai rurasha nishcata pajtachij cashpami, cancuna mana mishai tucuipaj llaquicuna japichunca mana saquinga. Cancunata urmachisha nij llaquicuna shamujpipish, Diosllatajmi cancuna ama urmachun, chaimanta llujshinata ricuchinga.
Rurashcalla dioscunaman cujcunaca supaicunamanmi cuncuna
14 Chashna cajpica ñuca c'uyashca crijcuna, rurashcalla dioscunata adoranataca, caruman manchanguichij. 15 Cancuna ña alli yuyaiyujcuna cajpimi, caicunataca nini: Cancunallataj ñuca imata nisha nishcataca, yuyaita japichijlla. 16 Ñucanchijman Dios cushca copamanta, Paita pagui nishpa ubyashpaca, Cristo jichashca yahuarmantami paihuan shujlla tucunchij. Shinallataj tandata chaupinacushpa micushpapish, Cristopaj cuerpohuanmari shujlla tucunchij. 17 Chai shujlla tandata tucuicunallataj chaupishpa micushpami, ñucanchijca achcacuna cashpapish, shujlla cuerpo tucunchij.
18 Israelcuna paicunapaj aicha causaipi imata rurashcataca yuyarichigari. Diosman cushpa huañuchishca animalpaj aichata micushpaca, ¿manachu altarmanta micun? 19 ¿Ima nishpataj cashna nini? ¿Rurashcalla dioscunaca diostaj cajpi, chaicunaman cushca aichapish ima alli cana cajpichu chashnaca nini, imashi? 20 Mana, chaicunaca imapish mana canchu. Riquichij, Diosta mana caźujcuna chai dioscunaman animalcunata cushpa huañuchishpaca, mana Taita Diosman cunchu. Ashtahuanpish supaicunamanmari cun. Chaimantamari, ama chai aichacunata micushpa, supaicunahuan shujlla tucugrichijchu nicuni. 21 Apunchij Jesuspaj copamantapish, supaicunapaj copamantapish mana ubyai tucunguichijchu. Shinallataj Apunchij Jesuspaj meźamantapish, supaicunapaj meźamantapish mana micui tucunguichijchu. 22 ¿Chashna rurashpachu Apunchij Jesustaca p'iñachishun? ¿Chashna rurangapajca, Paita yalli sinchicunachari canchigari?
Apunchij Jesusmi ñucanchijtaca cacharichirca
23 «Ñucaca imata rurasha nishpapish, rurai tucunillami» ninguichari. Shina cajpipish munarishcata ruranaca mana allichu. «Imata ruranapish mana jarcashcachu.» Shina nishpa, ima, japi tucushcata ruranaca, mana sinchi crijta ruranchu. 24 Pi ama quiquinllata yuyarishpa, imatapish ruraichijchu, ashtahuanpish shujtajcunapaj alli canata ruraichij.
25 Aicha c'atupi aichata randicushpaca, ama imata yuyashpa tapuichijchu, randishpa micuichijlla. 26 «Cai pachapish, tucui imalla tiyajcunapish Mandaj Diospajmi.»
27 Maijan manaraj crij carangapaj cayajpica, ama imata yuyashpa, ama imata tapushpa, imata carajpipish japishpa micuichijlla. 28 «Cai aichaca, rurashcalla dioscunaman cushcami» nishpa maijan huillajpitajca, ama micunguichijchu. Chashna huillajpaj yuyaita ama pandachichunmi, chashna nini. 29 (Mana cambaj yuyaimantachu, caishujpaj yuyaita ama pandachichunmi, chashna nini). ¿Caishujpaj yuyaita ama pandachingaraicullachu ñuca yuyashcataca, mana rurai tucuni? 30 Imata micushpapish Diosta pagui nishpami micuni. Shina cajpica, ¿Ima nishpataj Taita Diosta pagui nishpa micushcataca, ‘Mana alli’ nishpa ñucata juchachingacuna?
31 Cancunaca caitami yuyaipi cacharina canguichij: Imata micusha nishpa, imata ubyasha nishpa, imata rurasha nishpapish, ‘¿Taita Dios cushicungachu, imamí?’ chaitaraj yuyarichij. 32 Israelcunatapish, mana israelcunatapish, Diospajlla tandanacuj crijcunatapish, ama ñitcachichijchu. 33 Ñucaca pihuan cashpapish, paicunapura shinami tucuni. Achcacunata quishpichingapajmi, paicunapaj alli canata rurani, mana ñuca quiquinpajlla alli canata ruranichu. Cancunapish chashna causaichigari.


text:
1Chay wichan mandaj Herodes ishcay-quimsa irmänucunata charichisha ñacachinanpaj. 2Juanpa wauguin Santiagupa cuncanta ruguriptin, 3waquin Israel runacuna jatunpa cushicuran. Chaymi Libadüraynaj tantata micuna fiestata rurashan wichan Pedrutapis chariran. 4Charircur, carsilman wiçhgaran: ‹‹Pascua fiesta ushyayraj llapan runa ricay tapushun›› nir. Çhuscu jutuy murucucunapa maquinman çhuraran. Täparanpis çhuscuj murucu-caman. 5Pedruta sumaj täparcaycaran. Chaypis jutucaj irmänucuna Pedrupaj mana yamacällar Tayta Diosninchita mañacurcaycaran. 6Chaura mandaj Herodes ñauquinan warämuj Pedro ishcaj murucupa çhaupinçhu puñuycaran. Ishcay cadinawan wataraycächiran. Waquin murucucunapis puncuçhu täparcaycaran. 7Täparcaycaptin, Tayta Diosninchipa anjilnin achic-achicyaycar ricaripuran. Pedruta tapsirir: ‹‹Juclla jatariy›› niptin, wataraycächishan cadinapis pascacäcuran. 8Jinarcur niran: ‹‹Pedro, juclla cinturunniquita watacuy. Llanguiquitapis jaticuy.›› Anjil nishanta änir Pedro ruraran. Jatarcuptin, niran: ‹‹Punchuyquita ushtucurcur, jipalläta llucshimuy.›› 9Chaura anjilpa jipallanta Pedro llucshiran. Ichanga mana tantiyacur, yarpaçhacuran: ‹‹¿Rasunpachu llucshiycä? ¿Nuspaycächu?›› nir. 10Ruri puncucunata täpaycaj murucucunatapis çhancarir-çhancarir jawa puncuman çhayaran. Jawa puncuman çhayaptin, jïru puncu quiquillan quiçhacäcuran. Chaura wajtaçhüna ricacuran. Carunijcaman pusharcur, anjil illaricäcuran. Quiquillanna Pedro ricacuran. 11Tantiyacurir, Pedro niran: ‹‹Cananmi ichanga Tayta Diosninchi anjilninta caçhamushanta rasunpa musyä. Mayur Israel runacunapita, mandaj Herodespita jishpirachimasha. Wañuchimänanpita washämasha.›› 12Chaura carsilpita llucshishanta sumaj tantiyacurir, Maríapa wasinman aywacuran. Paymi ‹‹Marcos›› nishan Juanpa maman caran. Maríapa wasinçhu irmänucuna Pedrupaj Tayta Diosninchita mañacurcaycaran. 13Chaura sawan puncupita Pedro jayacuriptin, pï cashantapis musyananpaj yanapäcuj jipash Rodesa llucshiriran. 14Pedrupa shiminta wiyar, jatunpa cushicuran. Puncu quiçhapuytapis jungaycur, cuticuran: ‹‹Pedro çhayamusha›› nir. 15Willaptin, llapan niran: ‹‹Supayçhi pucllacushcashunqui.›› Niptinpis, yapayraj niran: ‹‹Mana llullacüchu. Rasunpa Pedro.›› Chaura niran: ‹‹Alman-imataçhi wiyapacushcanqui.›› 16Puncuta mana quiçhapuptin, yaparir-yaparir Pedro jayacuycaran. Puncuta quiçharir, Pedruta ricashpan tantiyacuyta mana atiparanchu. 17Chaura Pedro upällachiran. Jinarcur carsilpita Tayta Diosninchi jurgushanta willacuran. Chaypita jucläpa aywacuran: ‹‹Llucshimushäta waquin irmänunchicunatapis, Jesúspa wauguin Santiagutapis willanqui›› nir. 18Chaura carsilçhu Pedro mana warämuptin, quiquin-puralla täpaj murucucuna ullgüpänacuran ‹‹¿Mayraj Pedro?›› nir. 19Pedro mana captin, wacpa-caypa mandaj Herodes ashichiran. Täpacuj murucucunatapis sumaj tapuran. Pedruta mana tariptin, quiquin täpaj murucucunata wañuycachiran. Jinarcur Judea quinranpita Cesarea marcamanna Herodes tiyaj aywacuran. 20Mandaj Herodes Tiro marca runacunatapis, Sidón marca runacunatapis juyupa chiquipacurcuran. Chiquipaptin, parlaj aywariycur Blastuta mañacuran: ‹‹Tayta Blasto, capuralnin cashpayqui mandaj Herodeswan yaçhänacunqui. Ullguynin jasacänanpaj parlapaycallämay, ari. Marca-masïpaj micuyta apaptï, ama miçhämanmanchu›› nir. Chaymi Blasto parlapaptin, änir mandaj Herodespa ullguynin jasacaran. Juc junajpaj jitaparan: ‹‹Tiro runacunawan, Sidón runacunawan parlanacunäpaj shamuchun›› nir. 21Sisyunpaj jitapashan junaj çhayamuptin, achic-achicyaycaj müdananta ushtucurcur, runacunapa ñaupançhu mandaj Herodes jamacuycuran. Cushichipayllapa rimaran. 22Rimashanta wiyar, japarir-japarir runacuna niran: ‹‹Taytallau Tayta, Munayniyuj Tayta Diosninchi canqui. Imaypis mana ushyacanquipächu.›› 23Runacuna alliman çhuraptin, Herodes sumaj cushicuran. Quiquin Tayta Diosninchiwan tincuchiptinsi, mana miçharanchu. Chaypitam Tayta Diosninchipa anjilnin wañurachiran. Mandaj Herodes aycha curu ushyaypa wañucuran. 24Tayta Diosninchita wiyacujcunam ichanga Jesúspa shiminta chay-tucuyçhu willapäcuycaran. Runa achcajmi Tayta Jesúspa shiminta çhasquicuran. 25Chay wichan Bernabíwan Saulo cuyachicuycunata Jerusalén marcaman çhayachiran. Jinarcur ‹‹Marcos›› nishan Juanta pushacurcur, Antioquía marcaman cuticuran.
Copyright
Learn More